****

**หลักสูตรกลุ่มสาระการเรียนรู้ภาษาไทย**

### **โรงเรียนบุญวาทย์วิทยาลัย อำเภอเมือง จังหวัดลำปาง**

### **พุทธศักราช ๒๕๕๑**

**(ฉบับปรับปรุง ครั้งที่ ๓ พ.ศ.๒๕๕๙)**

**ตามหลักสูตรแกนกลางการศึกษาขั้นพื้นฐาน พ.ศ.๒๕๕๑**

**ระดับชั้นมัธยมศึกษาตอนต้น (ม. ๑ – ม.๓)**

**สำนักงานเขตพื้นที่การศึกษามัธยมศึกษา เขต ๓๕ (ลำปาง – ลำพูน)**

**สำนักงานคณะกรรมการการศึกษาขั้นพื้นฐาน**

**กระทรวงศึกษาธิการ**

#### คำนำ

ก

นับตั้งแต่กระทรวงศึกษาธิการประกาศใช้หลักสูตรแกนกลางการศึกษาขั้นพื้นฐาน พ.ศ.๒๕๕๑ โรงเรียนบุญวาทย์วิทยาลัยได้ดำเนินการศึกษาแนวทางการจัดทำหลักสูตรสถานศึกษาเพื่อศึกษา ความเหมาะสมและแนวทางการดำเนินการที่เป็นกระบวนการ เพื่อให้หลักสูตรสถานศึกษามีความสอดคล้องกับความต้องการของผู้ปกครอง ท้องถิ่นและบริบทของโรงเรียนบุญวาทย์วิทยาลัย

 หลักสูตรกลุ่มสาระการเรียนรู้ภาษาไทย โรงเรียนบุญวาทย์วิทยาลัย พุทธศักราช ๒๕๕๑

(ฉบับปรับปรุง ครั้งที่ ๒ พ.ศ. ๒๕๕๓) ตามหลักสูตรแกนกลางการศึกษาขั้นพื้นฐาน พ.ศ. ๒๕๕๑

ระดับมัธยมศึกษาตอนต้น (ม.๑ - ม.๓) เป็นหลักสูตรที่เน้นกระบวนการเรียนรู้ของนักเรียน โดยเฉพาะกระบวนการคิดและการปฏิบัติ ซึ่งจะประกอบด้วยรายวิชาพื้นฐาน และรายวิชาเพิ่มเติม ที่มุ่งจะให้นักเรียน

ได้ศึกษาเพื่อค้นพบความสามารถ ความถนัดและความสนใจของตนเอง

ในปรับปรุงหลักสูตรครั้งที่ ๓ นี้ได้บรรจุรายวิชาทั้งหมด ๑๘ รายวิชา แบ่งเป็นรายวิชาพื้นฐาน ๖ รายวิชา รายวิชาเพิ่มเติม ๑๑ รายวิชา และสาระการเรียนรู้มาตรฐานสากลอีก ๑ รายวิชา ตลอดจนแนวทางการวัดผลและประเมินผลสำหรับครู อาจารย์ ให้มีความหลากหลายและสอดคล้องกับการประเมินตามสภาพจริง ตามเจตนารมณ์ ของหลักสูตรแกนกลางการศึกษาขั้นพื้นฐาน พ.ศ.๒๕๕๑

การปรับปรุงหลักสูตรกลุ่มสาระการเรียนรู้ภาษาไทย โรงเรียนบุญวาทย์วิทยาลัย พุทธศักราช ๒๕๕๑ (ฉบับปรับปรุง ครั้งที่ ๓ พ.ศ. ๒๕๕๙) ตามหลักสูตรแกนกลางการศึกษาขั้นพื้นฐาน พ.ศ. ๒๕๕๑ ระดับมัธยมศึกษาตอนต้น (ม.๑ - ม.๓) ได้จัดทำขึ้นโดยความเห็นชอบของคณะกรรมการหลักสูตรการศึกษาขั้นพื้นฐานโรงเรียนบุญวาทย์วิทยาลัย ทั้งเพื่อให้การใช้หลักสูตรเป็นไปตามหลักการ จุดมุ่งหมาย ของหลักสูตรแกนกลางการศึกษาขั้นพื้นฐาน พ.ศ.๒๕๕๑ อย่างมีประสิทธิภาพ

(นายสกล ทะแกล้วพันธุ์)

ผู้อำนวยการโรงเรียนบุญวาทย์วิทยาลัย

พ.ศ. ๒๕๖๐

###### สารบัญ

ข

 หน้า

|  |  |
| --- | --- |
| คำนำสารบัญความนำวิสัยทัศน์สถานศึกษาหลักการจุดหมายสมรรถนะสำคัญของนักเรียนคุณลักษณะอันพึงประสงค์มาตรฐานการเรียนรู้การกำหนดและเขียนรหัสตัวชี้วัดผังองค์ความรู้สาระและมาตรฐานการเรียนรู้ระดับการจัดการศึกษาการจัดเวลาเรียนและหน่วยการเรียน โครงสร้างหลักสูตรสถานศึกษา โครงสร้างเวลาเรียน โครงสร้างหลักสูตรชั้นปีโครงสร้างหลักสูตรกลุ่มสาระการเรียนรู้ภาษาไทย ช่วงชั้นที่ ๒ ชั้นมัธยมศึกษาตอนต้นคำอธิบายรายวิชา กลุ่มสาระการเรียนรู้ภาษาไทย ช่วงชั้นที่ ๒ ชั้นมัธยมศึกษาตอนต้นการจัดการศึกษาสำหรับกลุ่มเป้าหมายเฉพาะการจัดการเรียนรู้สื่อการเรียนรู้และแหล่งการเรียนรู้การวัดผลและประเมินผลการเรียนรู้เกณฑ์การวัดและประเมินผลการเรียนแนวดำเนินการใช้หลักสูตรเอกสารอ้างอิงภาคผนวกคำสั่งแต่งตั้งคณะกรรมการปรับโครงสร้างและหลักสูตรสถานศึกษาเอกสารประกอบหลักสูตร | กข๑๓๓๓๓๔๕๖๗๙๑๐๑๐๑๑๑๑๑๓๑๖๑๗๔๕๔๕๔๖๔๗๔๘๕๐๕๒ |

**ความนำ**

กระทรวงศึกษาธิการได้ประกาศใช้หลักสูตรการศึกษาขั้นพื้นฐาน พุทธศักราช ๒๕๔๔ ให้เป็นหลักสูตรแกนกลางของประเทศ โดยกำหนดจุดหมายและมาตรฐานการเรียนรู้เป็นเป้าหมายและ กรอบทิศทางในการพัฒนาคุณภาพผู้เรียนให้เป็นคนดี มีปัญญา มีคุณภาพชีวิตที่ดีและมีขีดความ สามารถในการแข่งขันในเวทีระดับโลก (กระทรวงศึกษาธิการ, ๒๕๔๔) พร้อมกันนี้ได้ปรับกระบวน การพัฒนาหลักสูตรให้มีความสอดคล้องกับเจตนารมณ์แห่งพระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม (ฉบับที่ ๒) พ.ศ. ๒๕๔๕ ที่มุ่งเน้นการกระจายอำนาจทางการศึกษาให้ท้องถิ่นและสถานศึกษาได้มีบทบาทและมีส่วนร่วมในการพัฒนาหลักสูตร เพื่อให้สอดคล้องกับสภาพ และความต้องการของท้องถิ่น (สำนักนายกรัฐมนตรี, ๒๕๔๒)

 จากการวิจัย และติดตามประเมินผลการใช้หลักสูตรในช่วงระยะ ๖ ปีที่ผ่านมา (สำนักวิชาการและมาตรฐานการศึกษา, ๒๕๔๖ ก., ๒๕๔๖ ข., ๒๕๔๘ ก., ๒๕๔๘ ข.; สำนักงานเลขาธิการสภาการศึกษา, ๒๕๔๗; สำนักผู้ตรวจราชการและติดตามประเมินผล, ๒๕๔๘; สุวิมล ว่องวาณิชและนงลักษณ์ วิรัชชัย, ๒๕๔๗; Nutravong, ๒๐๐๒; Kittisunthorn, ๒๐๐๓) พบว่า หลักสูตรการศึกษาขั้นพื้นฐาน พุทธศักราช ๒๕๔๔ มีจุดดีหลายประการ เช่น ช่วยส่งเสริมการกระจายอำนาจทางการศึกษาทำให้ท้องถิ่นและสถานศึกษามีส่วนร่วมและมีบทบาทสำคัญในการพัฒนาหลักสูตรให้สอดคล้องกับความต้องการของท้องถิ่น และมีแนวคิดและหลักการในการส่งเสริมการพัฒนาผู้เรียนแบบองค์รวมอย่างชัดเจน อย่างไรก็ตาม ผลการศึกษาดังกล่าวยังได้สะท้อนให้เห็นถึงประเด็นที่เป็นปัญหาและความไม่ชัดเจนของหลักสูตรหลายประการทั้งในส่วนของเอกสารหลักสูตร กระบวนการนำหลักสูตรสู่การปฏิบัติ และผลผลิตที่เกิดจากการใช้หลักสูตร ได้แก่ ปัญหาความสับสนของผู้ปฏิบัติในระดับสถานศึกษาในการพัฒนาหลักสูตรสถานศึกษา สถานศึกษาส่วนใหญ่กำหนดสาระและผลการเรียนรู้ที่คาดหวังไว้มาก ทำให้เกิดปัญหาหลักสูตรแน่น การวัดและประเมินผลไม่สะท้อนมาตรฐาน ส่งผลต่อปัญหาการจัดทำเอกสารหลักฐานทางการศึกษาและการเทียบโอนผลการเรียน รวมทั้งปัญหาคุณภาพของผู้เรียนในด้านความรู้ ทักษะ ความสามารถและคุณลักษณะที่พึงประสงค์อันยังไม่เป็นที่น่าพอใจนอกจากนั้นแผนพัฒนาเศรษฐกิจและสังคมแห่งชาติ ฉบับที่ ๑๐ ( พ.ศ. ๒๕๕๐ – ๒๕๕๔) ได้ชี้ให้เห็นถึงความจำเป็นในการปรับเปลี่ยนจุดเน้นในการพัฒนาคุณภาพคนในสังคมไทยให้ มีคุณธรรมและมีความรอบรู้อย่างเท่าทัน ให้มีความพร้อมทั้งด้านร่างกาย สติปัญญา อารมณ์ และศีลธรรม สามารถก้าวทันการเปลี่ยนแปลงเพื่อนำไปสู่สังคมฐานความรู้ได้อย่างมั่นคง แนวการพัฒนาคนดังกล่าวมุ่งเตรียมเด็กและเยาวชนให้มีพื้นฐานจิตใจที่ดีงาม มีจิตสาธารณะ พร้อมทั้งมีสมรรถนะ ทักษะและความรู้พื้นฐานที่จำเป็นในการดำรงชีวิต อันจะส่งผลต่อการพัฒนาประเทศแบบยั่งยืน (สภาพัฒนาเศรษฐกิจและสังคมแห่งชาติ, ๒๕๔๙) ซึ่งแนวทางดังกล่าวสอดคล้องกับนโยบายของกระทรวงศึกษาธิการในการพัฒนาเยาวชนของชาติเข้าสู่โลกยุคศตวรรษที่ ๒๑ โดยมุ่งส่งเสริมผู้เรียนมีคุณธรรม รักความเป็นไทย ให้มี ๒ ทักษะ การคิด วิเคราะห์ สร้างสรรค์ มีทักษะด้านเทคโนโลยี สามารถทำงานร่วมกับผู้อื่น และสามารถอยู่ร่วมกับผู้อื่นในสังคมโลกได้อย่างสันติ (กระทรวงศึกษาธิการ, ๒๕๕๑) จากข้อค้นพบในการศึกษาวิจัยและติดตามผลการใช้หลักสูตรการศึกษาขั้นพื้นฐาน พุทธศักราช ๒๕๔๔ ที่ผ่านมา ประกอบกับข้อมูลจากแผนพัฒนาเศรษฐกิจและสังคมแห่งชาติ ฉบับที่ ๑๐ เกี่ยวกับแนวทางการพัฒนาคนในสังคมไทย และจุดเน้นของกระทรวงศึกษาธิการในการพัฒนาเยาวชนสู่ศตวรรษที่ ๒๑ จึงเกิดการทบทวนหลักสูตรการศึกษาขั้นพื้นฐาน พุทธศักราช ๒๕๔๔ เพื่อนำไปสู่การพัฒนาหลักสูตรแกนกลางการศึกษาขั้นพื้นฐาน พุทธศักราช ๒๕๕๑ ที่มีความเหมาะสมชัดเจน ทั้งเป้าหมายของหลักสูตรในการพัฒนาคุณภาพผู้เรียน ทักษะ กระบวนการนำหลักสูตรไปสู่การปฏิบัติในระดับเขตพื้นที่การศึกษาและสถานศึกษา โดยได้มีการกำหนดวิสัยทัศน์ จุดหมาย สมรรถนะสำคัญของผู้เรียน คุณลักษณะอันพึงประสงค์ มาตรฐานการเรียนรู้และตัวชี้วัดที่ชัดเจน เพื่อใช้เป็นทิศทางในการจัดทำหลักสูตร การเรียนการสอนในแต่ละระดับ นอกจากนั้นได้กำหนดโครงสร้างเวลาเรียนขั้นต่ำของแต่ละกลุ่มสาระการเรียนรู้ในแต่ละชั้นปีไว้ในหลักสูตรแกนกลาง และเปิดโอกาสให้สถานศึกษาเพิ่มเติมเวลาเรียนได้ตามความพร้อมและจุดเน้น อีกทั้งได้ปรับกระบวนการวัดและประเมินผลผู้เรียน เกณฑ์การจบการศึกษาแต่ละระดับ และเอกสารแสดงหลักฐานทางการศึกษาให้มีความสอดคล้องกับมาตรฐานการเรียนรู้ และมีความชัดเจนต่อการนำไปปฏิบัติเอกสารหลักสูตรแกนกลางการศึกษาขั้นพื้นฐาน พุทธศักราช ๒๕๕๑ นี้ จัดทำขึ้นสำหรับท้องถิ่นและสถานศึกษาได้นำไปใช้เป็นกรอบและทิศทางในการจัดทำหลักสูตรสถานศึกษา และจัดการเรียนการสอนเพื่อพัฒนาเด็กและเยาวชนไทยทุกคนในระดับการศึกษาขั้นพื้นฐานให้มีคุณภาพด้านความรู้ และทักษะที่จำเป็นสำหรับการดำรงชีวิตในสังคมที่มีการเปลี่ยนแปลง และแสวงหาความรู้เพื่อพัฒนาตนเองอย่างต่อเนื่องตลอดชีวิต

 มาตรฐานการเรียนรู้และตัวชี้วัดที่กำหนดไว้ในเอกสารนี้ช่วยทำให้หน่วยงานที่เกี่ยวข้องในทุก ระดับเห็นผลคาดหวังที่ต้องการในการพัฒนาการเรียนรู้ของผู้เรียนที่ชัดเจนตลอดแนว ซึ่งจะสามารถ ช่วยให้หน่วยงานที่เกี่ยวข้องในระดับท้องถิ่นและสถานศึกษาร่วมกันพัฒนาหลักสูตรได้อย่างมั่นใจ ทำให้การจัดทำหลักสูตรในระดับสถานศึกษามีคุณภาพและมีความเป็นเอกภาพยิ่งขึ้น อีกทั้งยังช่วยให้เกิดความชัดเจนเรื่องการวัดและประเมินผลการเรียนรู้ และช่วยแก้ปัญหาการเทียบโอนระหว่างสถานศึกษา ดังนั้นในการพัฒนาหลักสูตรในทุกระดับตั้งแต่ระดับชาติจนกระทั่งถึงสถานศึกษา จะต้องสะท้อนคุณภาพตามมาตรฐานการเรียนรู้และตัวชี้วัดที่กำหนดไว้ในหลักสูตรแกนกลางการ ศึกษาขั้นพื้นฐาน รวมทั้งเป็นกรอบทิศทางในการจัดการศึกษาทุกรูปแบบ และครอบคลุมผู้เรียนทุกกลุ่ม เป้าหมายในระดับการศึกษาขั้นพื้นฐานการจัดหลักสูตรการศึกษาขั้นพื้นฐาน จะประสบความสำเร็จตามเป้าหมายที่คาดหวังได้ ทุกฝ่ายที่เกี่ยวข้องทั้งระดับชาติ ชุมชน ครอบครัว และบุคคลต้องร่วมรับผิดชอบ โดยร่วมกันทำงานอย่างเป็นระบบและต่อเนื่อง ในการวางแผนดำเนินการ ส่งเสริมสนับสนุน ตรวจสอบ ตลอดจนปรับปรุงแก้ไขเพื่อพัฒนาเยาวชนของชาติไปสู่คุณภาพตามมาตรฐานการเรียนรู้ที่กำหนดไว้

##### วิสัยทัศน์

 เป็นผู้นำในการจัดการศึกษา ที่มุ่งพัฒนาผู้เรียนให้มีความเป็นเลิศในทุก ๆ ด้าน ตามศักยภาพของผู้เรียน

**หลักการ**

 หลักสูตรแกนกลางการศึกษาขั้นพื้นฐาน มีหลักการที่สำคัญ ดังนี้

๑. เป็นหลักสูตรการศึกษาเพื่อความเป็นเอกภาพของชาติ มีจุดหมายและมาตรฐานการเรียนรู้เป็นเป้าหมายสำหรับพัฒนาเด็กและเยาวชนให้มีความรู้ ทักษะ เจตคติ และคุณธรรม บนพื้นฐานของความเป็นไทยควบคู่กับความเป็นสากล

๒. เป็นหลักสูตรการศึกษาเพื่อปวงชน ที่ประชาชนทุกคนมีโอกาสได้รับการศึกษาอย่างเสมอภาคและมีคุณภาพ

๓. เป็นหลักสูตรการศึกษาที่สนองการกระจายอำนาจ ให้สังคมมีส่วนร่วมในการจัดการศึกษาให้สอดคล้องกับสภาพและความต้องการของท้องถิ่น

๔. เป็นหลักสูตรการศึกษาที่มีโครงสร้างยืดหยุ่นทั้งด้านสาระการเรียนรู้ เวลา และการจัดการเรียนรู้

๕. เป็นหลักสูตรการศึกษาที่เน้นผู้เรียนเป็นสำคัญ

๖. เป็นหลักสูตรการศึกษา สำหรับ การศึกษาในระบบ นอกระบบ และตามอัธยาศัย ครอบคลุมทุกกลุ่มเป้าหมาย สามารถเทียบโอนผลการเรียนรู้ และประสบการณ์

**จุดหมาย**

 หลักสูตรแกนกลางการศึกษาขั้นพื้นฐาน มุ่งพัฒนาผู้เรียนให้เป็นคนดี มีปัญญา มีความสุข

มีศักยภาพในการศึกษาต่อ และประกอบอาชีพ จึงกำหนดเป็นจุดหมายเพื่อให้เกิดกับผู้เรียน เมื่อจบการศึกษาขั้นพื้นฐาน ดังนี้

๑. มีคุณธรรม จริยธรรมและค่านิยมที่พึงประสงค์ เห็นคุณค่าของตนเอง มีวินัยและปฏิบัติตน ตามหลักธรรมของพระพุทธศาสนา หรือศาสนาที่ตนนับถือ ยึดหลักปรัชญาของเศรษฐกิจพอเพียง

๒. มีความรู้ ความสามารถในการสื่อสาร การคิด การแก้ปัญหา การใช้เทคโนโลยี และมีทักษะชีวิต

๓. มีสุขภาพกายและสุขภาพจิตที่ดี มีสุขนิสัย และรักการออกกำลังกาย

๔. มีความรักชาติ มีจิตสำนึกในความเป็นพลเมืองไทยและพลโลก ยึดมั่นในวิถีชีวิตและ การปกครองตามระบอบประชาธิปไตยอันมีพระมหากษัตริย์ทรงเป็นประมุข

 ๕. มีจิตสำนึกในการอนุรักษ์วัฒนธรรมและภูมิปัญญาไทย การอนุรักษ์และพัฒนาสิ่งแวดล้อม

 ๖. มีจิตสาธารณะที่มุ่งทำประโยชน์และสร้างสิ่งที่ดีงามในสังคม และอยู่ร่วมกันในสังคมอย่าง

มีความสุข

**สมรรถนะสำคัญของผู้เรียน**

ในการพัฒนาผู้เรียนตามหลักสูตรแกนกลางการศึกษาขั้นพื้นฐาน มุ่งพัฒนาผู้เรียนให้มี

สมรรถนะสำคัญ ๕ ประการ ดังนี้

**๑. ความสามารถในการสื่อสาร** เป็นความสามารถในการรับและส่งสาร มีวัฒนธรรมในการใช้ภาษาถ่ายทอดความคิด ความรู้ความเข้าใจ ความรู้สึก และทัศนะของตนเองเพื่อแลกเปลี่ยนข้อมูลข่าวสารและประสบการณ์อันจะเป็นประโยชน์ต่อการพัฒนาตนเองและสังคม รวมทั้งการเจรจาต่อรองเพื่อขจัดและลดปัญหาความขัดแย้งต่าง ๆ การเลือกรับหรือไม่รับข้อมูลข่าวสารด้วยหลักเหตุผลและความถูกต้องตลอดจนการเลือกใช้วิธีการสื่อสาร ที่มีประสิทธิภาพโดยคำนึงถึงผลกระทบที่มีต่อตนเองและสังคม

**๒. ความสามารถในการคิด** เป็นความสามารถในการคิดวิเคราะห์ การคิดสังเคราะห์ การคิดอย่างสร้างสรรค์ การคิดอย่างมีวิจารณญาณ และการคิดเป็นระบบ เพื่อนำไปสู่การสร้างองค์ความรู้หรือสารสนเทศเพื่อการตัดสินใจเกี่ยวกับตนเองและสังคมได้อย่างเหมาะสม

**๓. ความสามารถในการแก้ปัญหา** เป็นความสามารถในการแก้ปัญหาและอุปสรรคต่าง ๆ ที่เผชิญได้อย่างถูกต้องเหมาะสมบนพื้นฐานของหลักเหตุผล คุณธรรมและข้อมูลสารสนเทศ เข้าใจความสัมพันธ์และการเปลี่ยนแปลงของเหตุการณ์ต่าง ๆ ในสังคม แสวงหาความรู้ ประยุกต์ความรู้มาใช้ในการป้องกันและแก้ไขปัญหา และมีการตัดสินใจที่มีประสิทธิภาพโดยคำนึงถึงผลกระทบ ที่เกิดขึ้นต่อตนเอง สังคมและสิ่งแวดล้อม

**๔. ความสามารถในการใช้ทักษะชีวิต** เป็นความสามารถในการนำกระบวนการต่าง ๆ ไปใช้ในการดำเนินชีวิตประจำวัน การเรียนรู้ด้วยตนเอง การเรียนรู้อย่างต่อเนื่อง การทำงาน และการอยู่ร่วมกันในสังคมด้วยการสร้างเสริมความสัมพันธ์อันดีระหว่างบุคคล การจัดการปัญหาและความขัดแย้งต่าง ๆอย่างเหมาะสม การปรับตัวให้ทันกับการเปลี่ยนแปลงของสังคมและสภาพแวดล้อม และการรู้จักหลีกเลี่ยงพฤติกรรมไม่พึงประสงค์ที่ส่งผลกระทบต่อตนเองและผู้อื่น

**๕. ความสามารถในการใช้เทคโนโลยี** เป็นความสามารถในการเลือก และใช้ เทคโนโลยีด้านต่าง ๆและมีทักษะกระบวนการทางเทคโนโลยี เพื่อการพัฒนาตนเองและสังคม ในด้านการเรียนรู้ การสื่อสารการทำงาน การแก้ปัญหาอย่างสร้างสรรค์ ถูกต้อง เหมาะสม และมีคุณธรรม

**คุณลักษณะอันพึงประสงค์**

ในการพัฒนาผู้เรียนตามหลักสูตรแกนกลางการศึกษาขั้นพื้นฐาน มุ่งพัฒนาผู้เรียนให้มีคุณลักษณะอันพึงประสงค์ เพื่อให้สามารถอยู่ร่วมกับผู้อื่นในสังคมได้อย่างมีความสุข ทั้งในฐานะพลเมืองไทยและพลโลก ดังนี้

๑. รักชาติ ศาสน์ กษัตริย์

๒. ซื่อสัตย์สุจริต

๓. มีวินัย

๔. ใฝ่เรียนรู้

๕. อยู่อย่างพอเพียง

๖. มุ่งมั่นในการทำงาน

๗. รักความเป็นไทย

๘. มีจิตสาธารณะ

นอกจากนี้ สถานศึกษาสามารถกำหนดคุณลักษณะอันพึงประสงค์เพิ่มเติมให้สอดคล้องตามบริบทและจุดเน้นของตนเอง

**มาตรฐานการเรียนรู้**

การพัฒนาผู้เรียนให้เกิดความสมดุล ต้องคำนึงถึงหลักพัฒนาการทางสมองและพหุปัญญา

หลักสูตรแกนกลางการศึกษาขั้นพื้นฐาน จึงกำหนดให้ผู้เรียนเรียนรู้ ๘ กลุ่มสาระการเรียนรู้ ดังนี้

๑. ภาษาไทย

๒. คณิตศาสตร์

๓. วิทยาศาสตร์

๔. สังคมศึกษา ศาสนา และวัฒนธรรม

๕. สุขศึกษาและพลศึกษา

๖. ศิลปะ

๗. การงานอาชีพและเทคโนโลยี

๘. ภาษาต่างประเทศ

ในแต่ละกลุ่มสาระการเรียนรู้ได้กำหนดมาตรฐานการเรียนรู้เป็นเป้าหมายสำคัญของการพัฒนาคุณภาพผู้เรียน มาตรฐานการเรียนรู้ระบุสิ่งที่ผู้เรียนพึงรู้และปฏิบัติได้ และมีคุณลักษณะอันพึงประสงค์อย่างไร เมื่อจบการศึกษาขั้นพื้นฐาน นอกจากนั้นมาตรฐานการเรียนรู้ยังเป็นกลไกสำคัญในการขับเคลื่อนพัฒนาการศึกษาทั้งระบบ เพราะมาตรฐานการเรียนรู้จะสะท้อนให้ทราบว่าต้องการอะไรจะสอนอย่างไร และประเมินอย่างไร รวมทั้งเป็นเครื่องมือในการตรวจสอบเพื่อการประกันคุณภาพการศึกษาโดยใช้ระบบการประเมินคุณภาพภายในและการประเมินคุณภาพภายนอก ซึ่งรวมถึงการทดสอบระดับเขตพื้นที่การศึกษา และการทดสอบระดับชาติ ระบบการตรวจสอบเพื่อประกันคุณภาพดังกล่าวเป็นสิ่งสำคัญที่ช่วยสะท้อนภาพการจัดการศึกษาว่าสามารถพัฒนาผู้เรียนให้มีคุณภาพตามที่มาตรฐานการเรียนรู้กำหนดเพียงใด

**การกำหนดและเขียนรหัสตัวชี้วัด**

ตัวชี้วัดระบุสิ่งที่นักเรียนพึงรู้และปฏิบัติได้ รวมทั้งคุณลักษณะของผู้เรียนในแต่ละระดับชั้น ซึ่งสะท้อนถึงมาตรฐานการเรียนรู้ มีความเฉพาะเจาะจงและมีความเป็นรูปธรรม นำ ไปใช้ในการ กำหนดเนื้อหา จัดทำหน่วยการเรียนรู้ จัดการเรียนการสอน และเป็นเกณฑ์สำคัญสำหรับการวัด

ประเมินผลเพื่อตรวจสอบคุณภาพผู้เรียน

๑. ตัวชี้วัดชั้นปี เป็นเป้าหมายในการพัฒนาผู้เรียนแต่ละชั้นปีในระดับการศึกษาภาคบังคับ

(ประถมศึกษาปีที่ ๑ – มัธยมศึกษาปีที่ ๓)

๒. ตัวชี้วัดช่วงชั้น เป็นเป้าหมายในการพัฒนาผู้เรียนในระดับมัธยมศึกษาตอนปลาย

(มัธยมศึกษาปีที่ ๔- ๖)

หลักสูตรได้มีการกำหนดรหัสกำกับมาตรฐานการเรียนรู้และตัวชี้วัด เพื่อความเข้าใจและให้

สื่อสารตรงกัน ดังนี้

**ว ๑.๑ ป. ๑/๒**

ป ๑/๒ ตัวชี้วัดชั้นประถมศึกษาปีที่ ๑ ข้อที่ ๒

๑.๑ สาระที่ ๑ มาตรฐานข้อที่ ๑

ว กลุ่มสาระการเรียนรู้วิทยาศาสตร์

**ต ๒.๓ ม.๔-๖/๓**

ม๔-๖/๓ ตัวชี้วัดชั้นมัธยมศึกษาตอนปลาย ข้อที่ ๓

๒.๓ สาระที่ ๒ มาตรฐานข้อที่ ๓

ต กลุ่มสาระการเรียนรู้ภาษาต่างประเทศ

**สาระการเรียนรู้**

 สาระการเรียนรู้ ประกอบด้วย องค์ความรู้ ทักษะหรือกระบวนการเรียนรู้ และคุณลักษณะอันพึงประสงค์

ซึ่งกำหนดให้ผู้เรียนทุกคนในระดับการศึกษาขั้นพื้นฐานจำเป็นต้องเรียนรู้ โดยแบ่งเป็น ๘ กลุ่มสาระการเรียนรู้ ดังนี้

**วิทยาศาสตร์** : การนำความรู้

และกระบวนการทางวิทยาศาสตร์

ไปใช้ในการศึกษา ค้นคว้าหาความรู้และแก้ปัญหาอย่างเป็นระบบ การคิดอย่างเป็นเหตุเป็นผล คิดวิเคราะห์คิดสร้างสรรค์ และจิตวิทยาศาสตร์

 **สังคมศึกษา ศาสนาและวัฒนธรรม**: การอยู่ร่วมกันในสังคมไทยและสังคมโลกอย่างสันติสุข การเป็นพลเมืองดีศรัทธาในหลักธรรมของศาสนาการเห็นคุณค่าของทรัพยากรและสิ่งแวดล้อม ความรักชาติ และภูมิใจในความเป็นไทย

 **ศิลปะ :** ความรู้และทักษะใน
 การคิดริเริ่ม จินตนาการ

 สร้างสรรค์งานศิลปะ

 สุนทรียภาพและการเห็น

 คุณค่าทางศิลปะ

 **ภาษาไทย** : ความรู้ ทักษะ

และวัฒนธรรมการใช้ภาษา

เพื่อ การสื่อสาร ความชื่นชม

การเห็นคุณค่า ภูมิปัญญา ไทยและภูมิใจในภาษาประจำชาติ

 **ภาษาต่างประเทศ** : ความรู้

 ทักษะ เจตคติ และวัฒนธรรม

 การใช้ภาษาต่างประเทศในการ

 สื่อสาร การแสวงหาความรู้

 และการประกอบอาชีพ

 **การงานอาชีพและเทคโนโลยี** :
 ความรู้ ทักษะ และเจตคติในการ
 ทำงาน การจัดการ การดำรงชีวิต
 การประกอบอาชีพและการใช้
 เทคโนโลยี

**สุขศึกษาและพลศึกษา** : ความรู้

ทักษะและเจตคติในการสร้างเสริม

สุขภาพพลานามัยของตนเองและ

ผู้อื่น การป้องกันและปฏิบัติต่อ

สิ่งต่าง ๆ ที่มีผลต่อสุขภาพอย่าง

ถูกวิธีและทักษะในการดำเนินชีวิต

 **คณิตศาสตร์** : การนำความรู้

ทักษะและกระบวนการทาง

คณิตศาสตร์ไปใช้ในการแก้ปัญหา การดำเนินชีวิตและศึกษาต่อ การมีเหตุมีผลมีเจตคติที่ดีต่อคณิตศาสตร์

พัฒนาการคิดอย่างเป็นระบบ

**ความสัมพันธ์ของการพัฒนาคุณภาพผู้เรียนตามหลักสูตรแกนกลางการศึกษาขั้นพื้นฐาน**

**วิสัยทัศน์**

 หลักสูตรแกนกลางการศึกษาขั้นพื้นฐาน มุ่งพัฒนาผู้เรียนทุกคน ซึ่งเป็นกำลังของชาติให้เป็นมนุษย์ที่

 มีความสมดุลทั้งด้านร่างกาย ความรู้ คุณธรรม มีจิตสำนึกในความเป็นพลเมืองไทยและเป็นพลโลก ยึดมั่น

 ในการปกครองตามระบอบประชาธิปไตยอันมีพระมหากษัตริย์ทรงเป็นประมุข มีความรู้และทักษะพื้นฐาน

 รวมทั้ง เจตคติ ที่จำเป็นต่อการศึกษาต่อการประกอบอาชีพและการ ศึกษาตลอดชีวิต โดยมุ่งเน้นผู้เรียนเป็น

 สำคัญบนพื้นฐานความเชื่อว่า ทุกคนสามารถเรียนรู้และพัฒนาตนเองได้เต็มตามศักยภาพ

**จุดหมาย**

1. มีคุณธรรม จริยธรรม และค่านิยมที่พึงประสงค์ เห็นคุณค่าของตนเอง มีวินัยและปฏิบัติตนตาม
2. หลักธรรมของพระพุทธศาสนา หรือศาสนาที่ตนนับถือ ยึดหลักปรัชญาของเศรษฐกิจพอเพียง
3. มีความรู้อันเป็นสากลและมีความสามารถในการสื่อสาร การคิด การแก้ปัญหา การใช้เทคโนโลยีและ

มีทักษะชีวิต

1. มีสุขภาพกายและสุขภาพจิตที่ดี มีสุขนิสัย และรักการออกกำลังกาย
2. มีความรักชาติ มีจิตสำนึกในความเป็นพลเมืองไทยและพลโลก ยึดมั่นในวิถีชีวิตและการปกครองใน
ระบอบประชาธิปไตยอันมีพระมหากษัตริย์ทรงเป็นประมุข
3. มีจิตสำนึกในการอนุรักษ์วัฒนธรรมและภูมิปัญญาไทย การอนุรักษ์และพัฒนาสิ่งแวดล้อม
4. มีจิตสาธารณะที่มุ่งทำประโยชน์และสร้างสิ่งที่ดีงามในสังคม และอยู่ร่วมกันในสังคมอย่างมีความสุข

 **คุณลักษณะอันพึงประสงค์**

๑. รักชาติ ศาสน์ กษัตริย์ ๒. ซื่อสัตย์สุจริต

๓. มีวินัย ๔. ใฝ่เรียนรู้

๕. อยู่อย่างพอเพียง ๖. มุ่งมั่นในการทำงาน

๗. รักความเป็นไทย ๘. มีจิตสาธารณะ

 **สมรรถนะสำคัญของผู้เรียน**

 ๑. ความสามารถในการสื่อสาร

 ๒. ความสามารถในการคิด

 ๓. ความสามารถในการแก้ปัญหา

 ๔. ความสามารถในการใช้ทักษะชีวิต

 ๕. ความสามารถในการใช้เทคโนโลยี

 **สมรรถนะสำคัญของผู้เรียน กิจกรรมพัฒนาผู้เรียน**

 **มาตรฐานการเรียนรู้และตัวชี้วัด ๘ กลุ่มสาระการเรียนรู้**  ๑. กิจกรรมแนะแนว

 ๑. ภาษาไทย ๒. คณิตศาสตร์ ๓. วิทยาศาสตร์ ๖. ศิลปะ ๒. กิจกรรมนักเรียน

 ๔. สังคมศึกษา ศาสนาและวัฒนธรรม ๕. สุขศึกษาและพลศึกษา ๓. กิจกรรมเพื่อสังคมและ

 ๗. การงานอาชีพและเทคโนโลยี ๘. ภาษาต่างประเทศ สาธารณประโยชน์

**คุณภาพของผู้เรียนระดับการศึกษาขั้นพื้นฐาน**

**สาระและมาตรฐานการเรียนรู้**

หลักสูตรแกนกลางการศึกษาขั้นพื้นฐานกำหนดมาตรฐานการเรียนรู้ในรายวิชาภาษาไทย ดังนี้

**สาระที่ ๑ การอ่าน**

มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจ แก้ปัญหา

ในการดำเนินชีวิตและมีนิสัยรักการอ่าน

**สาระที่ ๒ การเขียน**

มาตรฐาน ท ๒.๑ ใช้กระบวนการเขียน เขียนสื่อสาร เขียนเรียงความ ย่อความและเขียนเรื่องราว
 ในรูปแบบต่างๆ เขียนรายงานข้อมูลสารสนเทศและรายงานการศึกษาค้นคว้าอย่างมีประสิทธิภาพ

**สาระที่ ๓ การฟัง การดู และการพูด**

มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด
ความรู้สึกในโอกาสต่างๆ อย่างมีวิจารณญาณ และสร้างสรรค์

**สาระที่ ๔ หลักการใช้ภาษาไทย**

มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษา และ
พลังของภาษา ภูมิปัญญาทางภาษา และรักษา ภาษาไทยไว้เป็นสมบัติของชาติ
**สาระที่ ๕ วรรณคดีและวรรณกรรม**

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดี และวรรณกรรมไทยอย่างเห็น

คุณค่าและนำมาประยุกต์ใช้ในชีวิตจริง

**ระดับการศึกษา**

 หลักสูตรแกนกลางการศึกษาขั้นพื้นฐาน โรงเรียนบุญวาทย์วิทยาลัย จัดเป็น ๒ ระดับ ดังนี้

 **๑. ระดับมัธยมศึกษาตอนต้น** (ชั้นมัธยมศึกษาปีที่ ๑ – ๓) เป็นช่วงสุดท้ายของการศึกษาภาคบังคับ มุ่งเน้นให้ผู้เรียนได้สำรวจความถนัดและความสนใจของตนเอง ส่งเสริมการพัฒนาบุคลิกภาพส่วนตน มีทักษะในการคิดวิจารณญาณ คิดสร้างสรรค์ และคิดแก้ปัญหา มีทักษะในการดำเนินชีวิต มีทักษะการใช้เทคโนโลยีเพื่อเป็นเครื่องมือในการเรียนรู้ มีความรับผิดชอบต่อสังคม มีความสมดุลทั้งด้านความรู้ ความคิด ความดีงาม และมีความภูมิใจในความเป็นไทย ตลอดจนใช้เป็นพื้นฐานในการประกอบอาชีพหรือการศึกษาต่อ

 **๒. ระดับมัธยมศึกษาตอนปลาย** (ชั้นมัธยมศึกษาปีที่ ๔ – ๖) เน้นการเพิ่มพูนความรู้และทักษะเฉพาะด้าน สนองตอบความสามารถ ความถนัด และความสนใจของผู้เรียนแต่ละคนทั้งด้านวิชาการและวิชาชีพ มีทักษะในการใช้วิทยาการและเทคโนโลยี ทักษะกระบวนการคิดขั้นสูง สามารถนำความรู้ไปประยุกต์ใช้ให้เกิดประโยชน์ในการศึกษาต่อและการประกอบอาชีพ มุ่งพัฒนาตนและประเทศตามบทบาทของตน สามารถเป็นผู้นำ และผู้ให้บริการชุมชนในด้านต่างๆ

**การจัดเวลาเรียนและหน่วยการเรียน**

 หลักสูตรแกนกลางการศึกษาขั้นพื้นฐาน โรงเรียนบุญวาทย์วิทยาลัย ได้กำหนดกรอบโครงสร้างเวลาเรียนขั้นต่ำสำหรับกลุ่มสาระการเรียนรู้ ๘ กลุ่ม และกิจกรรมพัฒนาผู้เรียน ซึ่งโรงเรียนเพิ่มเติมตามความพร้อมและจุดเน้น โดยปรับให้เหมาะสมตามบริบทของสถานศึกษาและสภาพของผู้เรียน ดังนี้

๑. ระดับชั้นมัธยมศึกษาตอนต้น (ชั้นมัธยมศึกษาปีที่ ๑ – ๓) ให้จัดเวลาเรียนเป็นรายภาค มีเวลาเรียนวันละไม่เกิน ๖ ชั่วโมง คิดน้ำหนักของรายวิชาที่เรียนเป็นหน่วยกิต ใช้เกณฑ์ ๔๐ ชั่วโมงต่อภาคเรียนมีค่าน้ำหนักวิชา เท่ากับ ๑.๐๐ หน่วยกิต (นก.)

๒. ระดับมัธยมศึกษาตอนปลาย (ชั้นมัธยมศึกษาปีที่ ๔ - ๖) ให้จัดเวลาเรียนเป็นรายภาค มีเวลาเรียน วันละไม่น้อยกว่า ๖ ชั่วโมง คิดน้ำหนักของรายวิชาที่เรียนเป็นหน่วยกิต ใช้เกณฑ์ ๔๐ ชั่วโมงต่อภาคเรียน มีค่าน้ำหนักวิชา เท่ากับ ๑.๐๐ หน่วยกิต (นก.)

**การกำหนดโครงสร้างเวลาเรียนพื้นฐาน และเพิ่มเติม** โรงเรียนบุญวาทย์วิทยาลัย ดำเนินการดังนี้

 ในระดับมัธยมศึกษาการจัดโครงสร้างเวลาเรียนพื้นฐานเป็นไปตามที่หลักสูตรแกนกลางการศึกษาขั้นพื้นฐานกำหนดและสอดคล้องกับเกณฑ์การจบหลักสูตร สำหรับเวลาเรียนเพิ่มเติม ได้จัดเป็นรายวิชาเพิ่มเติมหรือกิจกรรมพัฒนาผู้เรียน โดยพิจารณาให้สอดคล้องกับความพร้อม จุดเน้นของโรงเรียน และเกณฑ์การจบหลักสูตร กิจกรรมพัฒนาผู้เรียนกำหนดไว้ในชั้นมัธยมศึกษาปีที่ ๓ ปีละ ๑๒๐ ชั่วโมง และชั้นมัธยมศึกษาปีที่ ๔-๖ จำนวน ๓๖๐ ชั่วโมง เป็นเวลาสำหรับปฏิบัติกิจกรรมแนะแนว กิจกรรมนักเรียน และกิจกรรมเพื่อสังคมและสาธารณะประโยชน์ ในส่วนกิจกรรมเพื่อสังคมและสาธารณะประโยชน์ โรงเรียนจัดสรรเวลาให้ผู้เรียนได้ปฏิบัติกิจกรรม ดังนี้

 ระดับมัธยมศึกษาตอนต้น (ม.๑-๓) รวม ๓ ปี จำนวน ๔๕ ชั่วโมง

 ระดับมัธยมศึกษาตอนปลาย (ม.๔-๖) รวม ๓ ปี จำนวน ๖๐ ชั่วโมง

**โครงสร้างหลักสูตรสถานศึกษา ระดับมัธยมศึกษาตอนต้น**

 การศึกษาในระดับมัธยมศึกษาตอนต้น เป็นระดับชั้นกลาง นักเรียนจะเรียนรู้ลึกขึ้นในความเฉพาะ และความถนัด เป็นการพัฒนาทักษะพื้นฐานในการคิดวิเคราะห์และแก้ปัญหาในระดับสูงขึ้น

เปิดโอกาสให้ผู้เรียนได้ใช้เทคโนโลยีมากขึ้น ในการศึกษาหาความรู้ มุ่งเน้นผู้เรียนให้สำรวจความถนัดและความสนใจของตนเอง เพื่อการศึกษาต่อในระดับที่สูงขึ้นหรือเพื่อเป็นพื้นฐานในการประกอบอาชีพ อีกทั้งส่งเสริมการพัฒนาบุคลิกภาพส่วนตน ทักษะใน การดำเนินชีวิต ตลอดจนความรับผิดชอบต่อสังคม ให้ผู้เรียนมีความสมดุลทั้งด้านความรู้ ความคิด ความดีงาม มีความภูมิใจในความเป็นไทย

**๑. โครงสร้างเวลาเรียน ระดับมัธยมศึกษาตอนต้น**

 โครงสร้างแสดงภาพรวมเวลาเรียนของกลุ่มสาระการเรียนรู้ ๘ กลุ่มสาระการเรียนรู้ที่เป็นเวลาเรียนพื้นฐาน เวลาเรียนเพิ่มเติม และเวลาในการจัดกิจกรรมพัฒนาผู้เรียน จำแนกแต่ละชั้นปี

**ตารางโครงสร้างเวลาเรียน ชั้นมัธยมศึกษาปีที่ ๑ – ๓**

|  |  |
| --- | --- |
| **กลุ่มสาระการเรียนรู้/กิจกรรม** | **เวลาเรียน(ชั่วโมง)** |
| **ม.๑** | **ม.๒** | **ม.๓** |
| ๑) รายวิชาพื้นฐาน ภาษาไทย คณิตศาสตร์ วิทยาศาสตร์ สังคมศึกษา ศาสนาและวัฒนธรรม-ประวัติศาสตร์-ศาสนา ศีลธรรม จริยธรรม-หน้าที่พลเมือง วัฒนธรรมและการดำเนิน  ชีวิตในสังคม-เศรษฐศาสตร์-ภูมิศาสตร์ สุขศึกษาและพลศึกษา ศิลปะ การงานอาชีพและเทคโนโลยี ภาษาต่างประเทศ | ๑๒๐(๓)๑๒๐(๓)๑๒๐(๓)๑๖๐(๔)๔๐(๑)๑๒๐(๓)๘๐(๒)๘๐(๒)๘๐(๒)๑๒๐(๓) | ๑๒๐(๓)๑๒๐(๓)๑๒๐(๓)๑๖๐(๔)๔๐(๑)๑๒๐(๓)๘๐(๒)๘๐(๒)๘๐(๒)๑๒๐(๓) | ๑๒๐(๓)๑๒๐(๓)๑๒๐(๓)๑๖๐(๔)๔๐(๑)๑๒๐(๓)๘๐(๒)๘๐(๒)๘๐(๒)๑๒๐(๓) |
| รวมเวลาเรียน(พื้นฐาน) | ๘๘๐(๒๒) | ๘๘๐(๒๒) | ๘๘๐(๒๒) |
| ๒) รายวิชาเพิ่มเติมมาตรฐานสากล | ไม่น้อยกว่า๑๒๐(๓) | ไม่น้อยกว่า๑๒๐(๓) | ไม่น้อยกว่า๑๒๐(๓) |

|  |  |
| --- | --- |
| **กลุ่มสาระการเรียนรู้/กิจกรรม** | **เวลาเรียน(ชั่วโมง/ปี)** |
| **ม.๑** | **ม.๒** | **ม.๓** |
| ๓) กิจกรรมพัฒนาผู้เรียน กิจกรรมแนะแนว กิจกรรมนักเรียน- กิจกรรมลูกเสือ เนตรนารี ยุวกาชาด ผู้บำเพ็ญ ประโยชน์ - กิจกรรมชุมนุม กิจกรรมเพื่อสังคมและสาธารณประโยชน์ | ๑๖๐(๔)๔๐ (๑)๔๐ (๑)๔๐ (๑)๔๐ (๑) | ๑๖๐(๔)๔๐ (๑)๔๐ (๑)๔๐ (๑)๔๐ (๑) | ๑๖๐(๔)๔๐ (๑)๔๐ (๑)๔๐ (๑)๔๐ (๑) |
| ๔)หน้าที่พลเมือง | ๔๐(๑) | ๔๐(๑) | ๔๐(๑) |
| รวมเวลาเรียนทั้งหมด | ไม่น้อยกว่า๑,๓๖๐(๓๐) | ไม่น้อยกว่า๑,๓๖๐(๓๐) | ไม่น้อยกว่า๑,๓๖๐(๓๐) |

**๒. โครงสร้างหลักสูตรชั้นปี**

 เป็นโครงสร้างที่แสดงรายละเอียดเวลาเรียนของวิชาพื้นฐาน รายวิชา กิจกรรมเพิ่มเติม และกิจกรรมพัฒนาผู้เรียน ในแต่ละชั้นปี

**ตารางโครงสร้างหลักสูตรชั้นมัธยมศึกษาปีที่ ๑**

|  |  |  |  |
| --- | --- | --- | --- |
| **ภาคเรียนที่ ๑** | **(หน่วยกิต/ชม.)** | **ภาคเรียนที่ ๒** | **(หน่วยกิต/ชม.)** |
| **รายวิชาพื้นฐาน** | **๑๑ (๔๔๐)** | **รายวิชาพื้นฐาน** | **๑๑ (๔๔๐)** |
| ท๒๑๑๐๑ ภาษาไทย  | ๑.๕ (๖๐) | ท๒๑๑๐๒ ภาษาไทย  | ๑.๕ (๖๐) |
| ค๒๑๑๐๑ คณิตศาสตร์  | ๑.๕ (๖๐) | ค๒๑๑๐๒ คณิตศาสตร์  | ๑.๕ (๖๐) |
| ว๒๑๑๐๑ วิทยาศาสตร์ | ๑.๕ (๖๐) | ว๒๑๑๐๒ วิทยาศาสตร์ | ๑.๕ (๖๐) |
| ส๒๑๑๐๑ สังคมศึกษา ศาสนา และวัฒนธรรม  | ๑.๕ (๖๐) | ส๒๑๑๐๓ สังคมศึกษา ศาสนา และวัฒนธรรม  | ๑.๕ ( ๖๐) |
| ส๒๑๑๐๒ ประวัติศาสตร์ | ๐.๕ (๒๐) | ส๒๑๑๐๔ ประวัติศาสตร์ | ๐.๕ (๒๐) |
| พ๒๑๑๐๑ สุขศึกษา  | ๐.๕ (๒๐) | พ๒๑๑๐๓ สุขศึกษา  | ๐.๕ (๒๐) |
| พ๒๑๑๐๒ พลศึกษา  | ๐.๕ (๒๐) | พ๒๑๑๐๔ พลศึกษา  | ๐.๕ (๒๐) |
| ศ๒๑๑๐๑ ศิลปะ  | ๑.๐ (๔๐) | ศ๒๑๑๐๒ ศิลปะ  | ๑.๐ (๔๐) |
| ง๒๑๑๐๑ การงานอาชีพและเทคโนโลยี | ๑.๐ (๔๐) | ง๒๑๑๐๒ การงานอาชีพและเทคโนโลยี  | ๑.๐ (๔๐) |
| อ๒๑๑๐๑ ภาษาอังกฤษพื้นฐาน  | ๑.๕ (๖๐) | อ๒๑๑๐๒ ภาษาอังกฤษพื้นฐาน  | ๑.๕ (๖๐) |
| **รายวิชาเพิ่มเติม** | **๒.๕ (๑๐๐)** | **รายวิชาเพิ่มเติม** | **๒.๕ (๑๐๐)** |
| ส๒๐๒๓๑ หน้าที่พลเมือง ๑ | ๐.๕ (๒๐) | ส๒๐๒๓๒ หน้าที่พลเมือง ๒ | ๐.๕ (๒๐) |
| เลือกเสรี | ๒.๐ (๘๐) | เลือกเสรี | ๒.๐ (๘๐) |
| **รายวิชาเพิ่มเติมสากล** | **๑.๕ (๖๐)** | **รายวิชาเพิ่มเติมสากล** | **๑.๕ (๖๐)** |
| จ๒๑๒๐๑ ภาษาจีนสร้างสรรค์๑ | ๐.๕ (๒๐) | จ๒๑๒๐๒ ภาษาจีนสร้างสรรค์๒ | ๐.๕ (๒๐) |
| I๒๐๒๐๑ การศึกษาค้นคว้าอิสระ | ๑.๐ (๔๐) | I๒๐๒๐๒ การสื่อสารและการนำเสนอ | ๑.๐ (๔๐) |
| **กิจกรรมพัฒนาผู้เรียน** | **๘๐** | **กิจกรรมพัฒนาผู้เรียน** | **๘๐** |
| ⦁ กิจกรรมแนะแนว | ๒๐ | ⦁ กิจกรรมแนะแนว | ๒๐ |
| ⦁ กิจกรรมนักเรียน ลูกเสือ - เนตรนารี ชุมนุม | ๒๐๒๐ | ⦁ กิจกรรมนักเรียน ลูกเสือ - เนตรนารี ชุมนุม | ๒๐๒๐ |
| ⦁ กิจกรรมเพื่อสังคมและสาธารณประโยชน์ | ๒๐ | ⦁ การนำความรู้ไปใช้บริการสังคม (IS๓) | ๒๐ |
| **รวมเวลาเรียนทั้งสิ้น** | **๖๘๐** | **รวมเวลาเรียนทั้งสิ้น** | **๖๘๐** |

**ตารางโครงสร้างหลักสูตรชั้นมัธยมศึกษาปีที่ ๒**

|  |  |  |  |
| --- | --- | --- | --- |
| **ภาคเรียนที่ ๑** | **(หน่วยกิต/ชม.)** | **ภาคเรียนที่ ๒** | **(หน่วยกิต/ชม.)** |
| **รายวิชาพื้นฐาน** | **๑๑ (๔๔๐)** | **รายวิชาพื้นฐาน** | **๑๑ (๔๔๐)** |
| ท๒๒๑๐๑ ภาษาไทย  | ๑.๕ (๖๐) | ท๒๒๑๐๒ ภาษาไทย  | ๑.๕ (๖๐) |
| ค๒๒๑๐๑ คณิตศาสตร์  | ๑.๕ (๖๐) | ค๒๒๑๐๒ คณิตศาสตร์  | ๑.๕ (๖๐) |
| ว๒๒๑๐๑ วิทยาศาสตร์ | ๑.๕ (๖๐) | ว๒๒๑๐๒ วิทยาศาสตร์ | ๑.๕ (๖๐) |
| ส๒๒๑๐๑ สังคมศึกษา ศาสนา และวัฒนธรรม  | ๑.๕ (๖๐) | ส๒๒๑๐๓ สังคมศึกษา ศาสนา และวัฒนธรรม  | ๑.๕ ( ๖๐) |
| ส๒๒๑๐๒ ประวัติศาสตร์ | ๐.๕ (๒๐) | ส๒๒๑๐๔ ประวัติศาสตร์ | ๐.๕ (๒๐) |
| พ๒๒๑๐๑ สุขศึกษา  | ๐.๕ (๒๐) | พ๒๒๑๐๓ สุขศึกษา  | ๐.๕ (๒๐) |
| พ๒๒๑๐๒ พลศึกษา  | ๐.๕ (๒๐) | พ๒๒๑๐๔ พลศึกษา  | ๐.๕ (๒๐) |
| ศ๒๒๑๐๑ ศิลปะ  | ๑ (๔๐) | ศ๒๒๑๐๒ ศิลปะ  | ๑ (๔๐) |
| ง๒๒๑๐๑ การงานอาชีพและ เทคโนโลยี | ๑ (๔๐) | ง๒๒๑๐๒ การงานอาชีพและเทคโนโลยี  | ๑ (๔๐) |
| อ๒๒๑๐๑ ภาษาอังกฤษพื้นฐาน  | ๑.๕ (๖๐) | อ๒๒๑๐๒ ภาษาอังกฤษพื้นฐาน  | ๑.๕ (๖๐) |
| **รายวิชาเพิ่มเติม** | **๒.๕ (๑๐๐)** | **รายวิชาเพิ่มเติม** | **๒.๕ (๑๐๐)** |
| จ๒๒๒๐๑ ภาษาจีนสร้างสรรค์๓ | ๐.๕ (๒๐) | จ๒๒๒๐๒ ภาษาจีนสร้างสรรค์๔ | ๐.๕ (๒๐) |
| ค๒๒๒๐๑ คณิตศาสตร์เพิ่มเติม | ๑ (๔๐) | ค๒๒๒๐๒ คณิตศาสตร์เพิ่มเติม | ๑ (๔๐) |
| ส๒๐๒๓๓ หน้าที่พลเมือง ๓ | ๐.๕ (๒๐) | ส๒๐๒๓๔ หน้าที่พลเมือง ๔ | ๐.๕ (๒๐) |
| **กิจกรรมพัฒนาผู้เรียน** | **๘๐** | **กิจกรรมพัฒนาผู้เรียน** | **๘๐** |
| ⦁ กิจกรรมแนะแนว | ๒๐ | ⦁ กิจกรรมแนะแนว | ๒๐ |
| ⦁ กิจกรรมนักเรียน ลูกเสือ - เนตรนารี ชุมนุม | ๒๐๒๐ | ⦁ กิจกรรมนักเรียน ลูกเสือ - เนตรนารี ชุมนุม | ๒๐๒๐ |
| ⦁ กิจกรรมเพื่อสังคมและสาธารณประโยชน์ | ๒๐ | ⦁ กิจกรรมเพื่อสังคมและสาธารณประโยชน์ | ๒๐ |
| **รวมเวลาเรียนทั้งสิ้น** | **๖๘๐** | **รวมเวลาเรียนทั้งสิ้น** | **๖๘๐** |

**ตารางโครงสร้างหลักสูตรชั้นมัธยมศึกษาปีที่ ๓**

|  |  |  |  |
| --- | --- | --- | --- |
| **ภาคเรียนที่ ๑** | **(หน่วยกิต/ชม.)** | **ภาคเรียนที่ ๒** | **(หน่วยกิตชม.)** |
| **รายวิชาพื้นฐาน** | **๑๑ (๔๔๐)** | **รายวิชาพื้นฐาน** | **๑๑ (๔๔๐)** |
| ท๒๓๑๐๑ ภาษาไทย  | ๑.๕ (๖๐) | ท๒๒๑๐๒ ภาษาไทย  | ๑.๕ (๖๐) |
| ค๒๓๑๐๑ คณิตศาสตร์  | ๑.๕ (๖๐) | ค๒๒๑๐๒ คณิตศาสตร์  | ๑.๕ (๖๐) |
| ว๒๓๑๐๑ วิทยาศาสตร์ | ๑.๕ (๖๐) | ว๒๒๑๐๒ วิทยาศาสตร์ | ๑.๕ (๖๐) |
| ส๒๓๑๐๑ สังคมศึกษา ศาสนา และวัฒนธรรม  | ๑.๕ (๖๐) | ส๒๒๑๐๓ สังคมศึกษา ศาสนา และวัฒนธรรม  | ๑.๕ ( ๖๐) |
| ส๒๓๑๐๒ ประวัติศาสตร์ | ๐.๕ (๒๐) | ส๒๒๑๐๔ ประวัติศาสตร์ | ๐.๕ (๒๐) |
| พ๒๓๑๐๑ สุขศึกษา  | ๐.๕ (๒๐) | พ๒๒๑๐๓ สุขศึกษา  | ๐.๕ (๒๐) |
| พ๒๓๑๐๒ พลศึกษา  | ๐.๕ (๒๐) | พ๒๒๑๐๔ พลศึกษา  | ๐.๕ (๒๐) |
| ศ๒๓๑๐๑ ศิลปะ  | ๑ (๔๐) | ศ๒๒๑๐๒ ศิลปะ  | ๑ (๔๐) |
| ง๒๓๑๐๑ การงานอาชีพและเทคโนโลยี | ๑ (๔๐) | ง๒๒๑๐๒ การงานอาชีพและเทคโนโลยี  | ๑ (๔๐) |
| อ๒๓๑๐๑ ภาษาอังกฤษพื้นฐาน  | ๑.๕ (๖๐) | อ๒๒๑๐๒ ภาษาอังกฤษพื้นฐาน  | ๑.๕ (๖๐) |
| **รายวิชาเพิ่มเติม** | **๒.๕ (๑๐๐)** | **รายวิชาเพิ่มเติม** | **๒.๕ (๑๐๐)** |
| จ๒๓๒๐๑ ภาษาจีนสร้างสรรค์๕ | ๐.๕ (๒๐) | จ๒๓๒๐๒ ภาษาจีนสร้างสรรค์๖ | ๐.๕ (๒๐) |
| ค๒๓๒๐๑ คณิตศาสตร์เพิ่มเติม | ๑ (๔๐) | ค๒๓๒๐๒ คณิตศาสตร์เพิ่มเติม | ๑ (๔๐) |
| ส๒๐๒๓๕ หน้าที่พลเมือง ๕ | ๐.๕ (๒๐) | ส๒๐๒๓๖ หน้าที่พลเมือง ๖ | ๐.๕ (๒๐) |
| **กิจกรรมพัฒนาผู้เรียน** | **๘๐** | **กิจกรรมพัฒนาผู้เรียน** | **๘๐** |
| ⦁ กิจกรรมแนะแนว | ๒๐ | ⦁ กิจกรรมแนะแนว | ๒๐ |
| ⦁ กิจกรรมนักเรียน ลูกเสือ - เนตรนารี ชุมนุม | ๒๐๒๐ | ⦁ กิจกรรมนักเรียน ลูกเสือ - เนตรนารี ชุมนุม | ๒๐๒๐ |
| ⦁ กิจกรรมเพื่อสังคมและสาธารณประโยชน์ | ๒๐ | ⦁ กิจกรรมเพื่อสังคมและสาธารณประโยชน์ | ๒๐ |
| **รวมเวลาเรียนทั้งสิ้น** | **๖๘๐** | **รวมเวลาเรียนทั้งสิ้น** | **๖๘๐** |

**โครงสร้างหลักสูตรกลุ่มสาระการเรียนรู้ภาษาไทย**

**ช่วงชั้นที่ ๒ ชั้นมัธยมศึกษาตอนต้น**

**รายวิชาพื้นฐาน**

**ชั้นมัธยมศึกษาปีที่ ๑**

ท ๒๑๑๐๑ ภาษาไทย จำนวน ๖๐ ชั่วโมง ๑.๕ หน่วยกิต

ท ๒๑๑๐๒ ภาษาไทย จำนวน ๖๐ ชั่วโมง ๑.๕ หน่วยกิต

**ชั้นมัธยมศึกษาปีที่ ๒**

ท ๒๒๑๐๑ ภาษาไทย จำนวน ๖๐ ชั่วโมง ๑.๕ หน่วยกิต

ท ๒๒๑๐๒ ภาษาไทย จำนวน ๖๐ ชั่วโมง ๑.๕ หน่วยกิต

**ชั้นมัธยมศึกษาปีที่ ๓**

ท ๒๓๑๐๑ ภาษาไทย จำนวน ๖๐ ชั่วโมง ๑.๕ หน่วยกิต

ท ๒๓๑๐๒ ภาษาไทย จำนวน ๖๐ ชั่วโมง ๑.๕ หน่วยกิต

**รายวิชาเพิ่มเติม**

 ท ๒๐๒๐๑ ภาษาไทยธุรกิจ จำนวน ๔๐ ชั่วโมง ๑.๐ หน่วยกิต

 ท ๒๐๒๐๒ เสริมทักษะภาษาไทย จำนวน ๔๐ ชั่วโมง ๑.๐ หน่วยกิต

 ท ๒๐๒๐๓ นิทานพื้นบ้าน จำนวน ๔๐ ชั่วโมง ๑.๐ หน่วยกิต

 ท ๒๐๒๐๔ การอ่านพิจารณาหนังสือ จำนวน ๔๐ ชั่วโมง ๑.๐ หน่วยกิต

 ท ๒๐๒๐๕ การอ่านงานประพันธ์เฉพาะเรื่อง จำนวน ๔๐ ชั่วโมง ๑.๐ หน่วยกิต

 ท ๒๐๒๐๖ การพูดเชิงสร้างสรรค์ จำนวน ๔๐ ชั่วโมง ๑.๐ หน่วยกิต

 ท ๒๐๒๐๗ หลักภาษาเพื่อการสื่อสาร จำนวน ๔๐ ชั่วโมง ๑.๐ หน่วยกิต

 ท ๒๐๒๐๘ ภูมิปัญญาทางภาษา จำนวน ๔๐ ชั่วโมง ๑.๐ หน่วยกิต

 ท ๒๐๒๐๙ การเขียนเรียงความ จำนวน ๔๐ ชั่วโมง ๑.๐ หน่วยกิต

 ท ๒๐๒๑๑ การเขียนเชิงสร้างสรรค์ จำนวน ๔๐ ชั่วโมง ๑.๐ หน่วยกิต

 ท ๒๐๒๑๓ พระราชนิพนธ์ในรัชกาลที่ ๖ จำนวน ๔๐ ชั่วโมง ๑.๐ หน่วยกิต

 I ๒๐๒๐๒ การสื่อสารและการนำเสนอ จำนวน ๔๐ ชั่วโมง ๑.๐ หน่วยกิต

**คำอธิบายรายวิชาพื้นฐาน**

**ชั้นมัธยมศึกษาตอนต้น**

**(ช่วงชั้นที่ ๒ : ม.๑ – ม.๓)**

**คำอธิบายรายวิชาพื้นฐาน**

**ท ๒๑๑๐๑ ภาษาไทย กลุ่มสาระการเรียนรู้ภาษาไทย**

**ชั้นมัธยมศึกษาปีที่ ๑ ภาคเรียนที่ ๑ เวลา ๖๐ ชั่วโมง จำนวน ๑.๕ หน่วยกิต**

..........................................................................................................................................................................

ศึกษาหลักการอ่านออกเสียงทั้งร้อยแก้วและร้อยกรอง การสรุปใจความสำคัญ การระบุเหตุและผล ข้อเท็จจริงกับข้อคิดเห็น การระบุและอธิบายคำเปรียบเทียบและคำที่มีหลายความหมายในบริบทต่างๆ การตีความ คำยากในเอกสารวิชาการ การระบุข้อสังเกตและความสมเหตุสมผล การปฏิบัติตามคู่มือแนะนำวิธีการใช้งานของเครื่องมือเครื่องใช้ การวิเคราะห์และอธิบายคุณค่าของวรรณคดีและวรรณกรรมที่อ่าน การอธิบายลักษณะเสียงในภาษาไทย การสร้างคำประสม คำซ้ำ คำซ้อน คำพ้อง การสรุปเนื้อหาวรรณคดีและวรรณกรรมที่อ่าน

ฝึกทักษะโดยใช้กระบวนการเขียนสื่อสาร การเขียนบรรยายประสบการณ์ การพูดสรุปใจความสำคัญ การเล่าเรื่องย่อ การพูดและเขียนแสดงความคิดเห็นเชิงสร้างสรรค์ การคัดลายมือตัวบรรจงครึ่งบรรทัด การแต่งกาพย์ยานี

มีมารยาทในการอ่าน การเขียน การฟัง การดูและการพูด ท่องจำบทอาขยานตามที่กำหนดและบทร้อยกรองที่มีคุณค่าตามความสนใจ เห็นคุณค่าของการนำความรู้ไปใช้ประโยชน์ในชีวิตประจำวัน

**เพื่อให้ผู้เรียนมีความรู้ความสามารถตามมาตรฐานและตัวชี้วัดต่อไปนี้**

ท ๑.๑ ม.๑/๑ อ่านออกเสียงบทร้อยแก้ว และบทร้อยกรองได้ถูกต้องเหมาะสมกับเรื่องที่อ่าน

ท ๑.๑ ม.๑/๒ จับใจความสำคัญจากเรื่องที่อ่าน

ท ๑.๑ ม.๑/๓ ระบุเหตุและผล และข้อเท็จจริงกับข้อคิดเห็นจากเรื่องที่อ่าน

ท ๑.๑ ม.๑/๔ ระบุและอธิบายคำเปรียบเทียบ และคำที่มีหลายความหมายในบริบทต่างๆ จากการอ่าน

ท ๑.๑ ม.๑/๕ ตีความคำยากในเอกสารวิชาการ โดยพิจารณาจากบริบท

ท ๑.๑ ม.๑/๖ ระบุข้อสังเกตและความสมเหตุสมผลของงานเขียนประเภทชักจูงโน้มน้าวใจ

ท ๑.๑ ม.๑/๗ ปฏิบัติตามคู่มือแนะนำวิธีการใช้งานของเครื่องมือหรือเครื่องใช้ในระดับที่ยากขึ้น

ท ๑.๑ ม.๑/๘ วิเคราะห์คุณค่าที่ได้รับจากการอ่านงานเขียนอย่างหลากหลาย เพื่อนำไปใช้แก้ปัญหาในชีวิต

ท ๑.๑ ม.๑/๙ มีมารยาทในการอ่าน

ท ๒.๑ ม.๑/๑ คัดลายมือตัวบรรจงครึ่งบรรทัด

ท ๒.๑ ม.๑/๒ เขียนสื่อสารโดยใช้ถ้อยคำถูกต้องชัดเจน เหมาะสมและสละสลวย

ท ๒.๑ ม.๑/๓ เขียนบรรยายประสบการณ์โดยระบุสาระสำคัญและรายละเอียดสนับสนุน

ท ๒.๑ ม.๑/๙ มีมารยาทในการเขียน

ท ๓.๑ ม.๑/๑ พูดสรุปใจความสำคัญของเรื่องที่ฟังและดู

ท ๓.๑ ม.๑/๒ เล่าเรื่องย่อจากเรื่องที่ฟังและดู

ท ๓.๑ ม.๑/๓ พูดแสดงความคิดเห็นอย่างสร้างสรรค์เกี่ยวกับเรื่องที่ ฟัง และดู

ท ๔.๑ ม.๑/๑ อธิบายลักษณะของเสียงในภาษาไทย

ท ๔.๑ ม.๑/๒ สร้างคำในภาษาไทย

ท ๔.๑ ม.๑/๕ แต่งบทร้อยกรอง

ท ๔.๑ ม.๑/๖ จำแนกและใช้สำนวนที่เป็นคำพังเพยและสุภาษิต

ท ๕.๑ ม.๑/๑ สรุปเนื้อหาวรรณคดีและวรรณกรรมที่อ่าน

ท ๕.๑ ม.๑/๒ วิเคราะห์วรรณคดีและวรรณกรรมที่อ่านพร้อมยกเหตุผล ประกอบ

ท ๕.๑ ม.๑/๓ อธิบายคุณค่าของวรรณคดีและวรรณกรรมที่อ่าน

ท ๕.๑ ม.๑/๔ สรุปความรู้และข้อคิดจากการอ่านเพื่อประยุกต์ใช้ในชีวิตจริง

ท ๕.๑ ม.๑/๕ ท่องจำบทอาขยานตามที่กำหนดและบทร้อยกรองที่มีคุณค่าตามความสนใจ

**รวมทั้งหมด ๒๕ ตัวชี้วัด**

**คำอธิบายรายวิชาพื้นฐาน**

**ท ๒๑๑๐๒ ภาษาไทย กลุ่มสาระการเรียนรู้ภาษาไทยชั้นมัธยมศึกษาปีที่ ๑ ภาคเรียนที่ ๒ เวลา ๖๐ ชั่วโมง จำนวน ๑.๕ หน่วยกิต**

........................................................................................................................................................................

 ศึกษาหลักการอ่านออกเสียงร้อยแก้วและบทร้อยกรอง การจับใจความสำคัญ การระบุเหตุและผลข้อเท็จจริงกับข้อคิดเห็น การระบุและอธิบายคำเปรียบเทียบ และคำที่มีหลายความหมายในบริบทต่างๆ การตีความคำยาก การระบุข้อสังเกตและความสมเหตุสมผลจากการอ่านงานเขียนประเภทชักจูงโน้มน้าวใจ การวิเคราะห์ชนิดและหน้าที่ของคำในประโยค การวิเคราะห์ความแตกต่างของภาษาพูดและภาษาเขียน การจำแนกและใช้สำนวนที่เป็นคำพังเพยสุภาษิต การสรุปเนื้อหา การอธิบายคุณค่า สรุปความรู้และข้อคิดของวรรณคดีและวรรณกรรมที่อ่าน

ฝึกทักษะโดยการปฏิบัติตามเอกสารคู่มือแนะนำต่างๆ การวิเคราะห์คุณค่าที่ได้รับจากการอ่านงานเขียนต่างๆ เพื่อนำไปใช้แก้ปัญหาในชีวิต การเขียนเรียงความ การเขียนย่อความ การเขียนจดหมายส่วนตัวและกิจธุระ การเขียนและการพูดรายงาน ประเมินความน่าเชื่อถือของสื่อ การแต่งกาพย์ยานี ๑๑

มีมารยาทในการอ่าน การเขียน การฟัง การดูและการพูด ท่องจำบทอาขยานตามที่กำหนดและบทร้อยกรองที่มีคุณค่าตามความสนใจ เห็นคุณค่าของการนำความรู้ไปใช้ประโยชน์ในชีวิตประจำวัน

**เพื่อให้ผู้เรียนมีความรู้ความสามารถตามมาตรฐานและตัวชี้วัดต่อไปนี้**

ท ๑.๑ ม.๑/๑ อ่านออกเสียงบทร้อยแก้ว และบทร้อยกรองได้ถูกต้องเหมาะสมกับเรื่องที่อ่าน

ท ๑.๑ ม.๑/๒ จับใจความสำคัญจากเรื่องที่อ่าน

ท ๑.๑ ม.๑/๓ ระบุเหตุและผล และข้อเท็จจริงกับข้อคิดเห็นจากเรื่องที่อ่าน

ท ๑.๑ ม.๑/๔ ระบุและอธิบายคำเปรียบเทียบ และคำที่มีหลายความหมายในบริบทต่างๆ จากการอ่าน

ท ๑.๑ ม.๑/๕ ตีความคำยากในเอกสารวิชาการ โดยพิจารณาจากบริบท

ท ๑.๑ ม.๑/๖ ระบุข้อสังเกตและความสมเหตุสมผลของงานเขียนประเภทชักจูงโน้มน้าวใจ

ท ๑.๑ ม.๑/๗ ปฏิบัติตามคู่มือแนะนำวิธีการใช้งานของเครื่องมือหรือเครื่องใช้ในระดับที่ยากขึ้น

ท ๑.๑ ม.๑/๘ วิเคราะห์คุณค่าที่ได้รับจากการอ่านงานเขียนอย่างหลากหลาย เพื่อนำไปใช้แก้ปัญหาในชีวิต

ท ๑.๑ ม.๑/๙ มีมารยาทในการอ่าน

ท ๒.๑ ม๑/๔ เขียนเรียงความ

ท ๒.๑ ม.๑/๕ เขียนย่อความจากเรื่องที่อ่าน

ท ๒.๑ ม.๑/๖ เขียนแสดงความคิดเห็นเกี่ยวกับสาระจากสื่อที่ได้รับ

ท ๒.๑ ม.๑/๗ เขียนจดหมายส่วนตัวและจดหมายกิจธุระ

ท ๒.๑ ม.๑/๘ เขียนรายงานการศึกษาค้นคว้าและโครงงาน

ท ๓.๑ ม.๑/๔ ประเมินความน่าเชื่อถือของสื่อที่มีเนื้อหาโน้มน้าวใจ

ท ๓.๑ ม.๑/๕ พูดรายงานเรื่องหรือประเด็นที่ศึกษา ค้นคว้าจากการฟัง การดู และการสนทนา

ท ๓.๑ ม.๑/๖ มีมารยาทในการฟัง การดู และการพูด

ท ๔.๑ ม.๑/๓ วิเคราะห์ชนิดและหน้าที่ของคำในประโยค

ท ๔.๑ ม.๑/๔ วิเคราะห์ความแตกต่างของภาษาพูดและภาษาเขียน

ท ๔.๑ ม.๑/๕ แต่งบทร้อยกรอง

ท ๔.๑ ม.๑/๖ จำแนกและใช้สำนวนที่เป็นคำพังเพยและสุภาษิต

ท ๕.๑ ม.๑/๑ สรุปเนื้อหาวรรณคดีและวรรณกรรมที่อ่าน

ท ๕.๑ ม.๑/๒ วิเคราะห์วรรณคดีและวรรณกรรมที่อ่านพร้อมยกเหตุผล ประกอบ

ท ๕.๑ ม.๑/๓ อธิบายคุณค่าของวรรณคดีและวรรณกรรมที่อ่าน

ท ๕.๑ ม.๑/๔ สรุปความรู้และข้อคิดจากการอ่านเพื่อประยุกต์ใช้ในชีวิตจริง

ท ๕.๑ ม.๑/๕ ท่องจำบทอาขยานตามที่กำหนดและบทร้อยกรองที่มีคุณค่าตามความสนใจ

**รวมทั้งหมด ๒๖ ตัวชี้วัด**

**คำอธิบายรายวิชาพื้นฐาน**

**ท ๒๒๑๐๑ ภาษาไทย กลุ่มสาระการเรียนรู้ภาษาไทย**

**ชั้นมัธยมศึกษาปีที่ ๒ ภาคเรียนที่ ๑ เวลา ๖๐ ชั่วโมง** **จำนวน ๑.๕ หน่วยกิต**

..........................................................................................................................................................................

ศึกษาและฝึกทักษะการอ่าน การเขียน การฟัง การดู การพูด หลักการใช้ภาษา และวรรณคดีวรรณกรรมเกี่ยวกับการอ่านออกเสียงบทร้อยแก้วประเภทบทบรรยาย บทพรรณนา บทร้อยกรองประเภท กลอนสุภาพ กลอนดอกสร้อย กลอนบทละคร อ่านจับใจความสำคัญ สรุปความ อธิบายรายละเอียดเรื่องที่อ่าน วิเคราะห์จำแนกข้อเท็จจริง ข้อมูลสนับสนุน การสังเกต เขียนแผนผังความคิด จากเรื่องที่อ่าน คัดลายมือตัวบรรจงครึ่งบรรทัด เขียนบรรยายและพรรณนา เขียนย่อความ เขียนวิเคราะห์วิจารณ์และแสดงความรู้ความคิดเห็น การพูดสรุปใจความสำคัญ วิเคราะห์ข้อเท็จจริง ข้อคิดเห็น และแสดงความน่าเชื่อถือจากเรื่องที่ฟังและดู วิเคราะห์วิจารณ์เรื่องที่ฟังและดูอย่างมีเหตุผล จำแนกคำตามลักษณะการสร้างคำในภาษาไทย และภาษาบาลี-สันสกฤต การใช้คำราชาศัพท์ได้เหมาะสมกับบุคคลในสังคม การรวบรวมและอธิบายความหมายของคำภาษาต่างประเทศที่ใช้ในภาษาไทย สรุปเนื้อหาวรรณคดีและวรรณกรรมที่อ่าน วิเคราะห์วิจารณ์ อธิบายคุณค่าและข้อคิดจากวรรณคดีและวรรณกรรมไปประยุกต์ใช้ในชีวิตจริง ท่องจำอาขยานที่กำหนด และบทร้อยกรองที่มีคุณค่าตามความสนใจ

โดยใช้กระบวนการอ่าน กระบวนการเขียนสื่อสาร กระบวนการฟังดูพูด กระบวนการคิดวิเคราะห์ การคิดเชื่อมโยงความรู้ นำไปสู่การสร้างสรรค์ความรู้ความคิด เพื่อนำไปใช้ในการตัดสินใจแก้ปัญหาในการดำเนินชีวิต แสดงความคิดเห็นและวิเคราะห์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

เพื่อให้เข้าใจธรรมชาติของภาษา ภูมิปัญญาทางภาษา มีนิสัยรักการอ่าน การเขียน มีมารยาทในการอ่าน การเขียน การฟัง การดู และการพูด มีซาบซึ้งในวรรณคดีไทยทั้งในด้านคุณค่าทางวรรณศิลป์และคุณค่าทางสังคม นำไปสู่การใช้ภาษาไทยได้อย่างถูกต้องและรักษาภาษาไทยไว้เป็นสมบัติของชาติ

**เพื่อให้ผู้เรียนมีความรู้ความสามารถตามมาตรฐานและตัวชี้วัดต่อไปนี้**

ท ๑.๑ ม.๒/๑ อ่านออกเสียงบทร้อยแก้ว และบทร้อยกรองได้ถูกต้อง

ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่าน

ท ๑.๑ ม.๒/๓ เขียนผังความคิดเพื่อแสดงความเข้าใจในบทเรียนต่างๆ ที่อ่าน

ท ๑.๑ ม.๒/๕ วิเคราะห์และจำแนกข้อเท็จจริงข้อมูลสนับสนุน และข้อคิดเห็น จากบทความที่อ่าน

ท ๑.๑ ม.๒/๗ อ่านหนังสือ บทความ หรือคำประพันธ์อย่าง หลากหลาย และ ประเมินคุณค่าหรือ

แนวคิดที่ได้จาก การอ่าน เพื่อนำไปใช้ แก้ปัญหาในชีวิต

ท ๑.๑ ม.๒/๘ มีมารยาทในการอ่าน

ท ๒.๑ ม.๒/๑ คัดลายมือตัวบรรจงครึ่งบรรทัด

ท ๒.๑ ม.๒/๒ เขียนบรรยายและพรรณนา

ท ๒.๑ ม.๒/๔ เขียนย่อความ

ท ๒.๑ ม.๒/๗ เขียนวิเคราะห์ วิจารณ์ และแสดงความรู้ ความคิดเห็น หรือ โต้แย้งในเรื่องที่อ่าน

ท ๓.๑ ม.๒/๑ พูดสรุปใจความสำคัญของเรื่องที่ฟังและดู

ท ๓.๑ ม.๒/๓ วิเคราะห์และวิจารณ์เรื่องที่ฟังและดูอย่างมีเหตุผลเพื่อนำ ข้อคิดมาประยุกต์ใช้ใน

การดำเนินชีวิต

ท ๓.๑ ม.๒/๖ มีมารยาทในการฟัง การดู และการพูดอย่างมีเหตุผล

ท ๔.๑ ม.๒/๑ สร้างคำในภาษาไทย

ท ๔.๑ ม.๒/๔ ใช้คำราชาศัพท์

ท ๔.๑ ม.๒/๕ รวบรวมและอธิบายความหมายของคำภาษาต่างประเทศที่ใช้ในภาษาไทย

ท ๕.๑ ม.๒/๑ สรุปเนื้อหาวรรณคดีและวรรณกรรมที่อ่านในระดับที่ยากขึ้น

ท ๕.๑ ม.๒/๒ วิเคราะห์และวิจารณ์วรรณคดีวรรณกรรม และวรรณกรรมท้องถิ่นที่อ่าน

พร้อมยกเหตุผลประกอบ

ท ๕.๑ ม.๒/๓ อธิบายคุณค่าของวรรณคดีและวรรณกรรมที่อ่าน

ท ๕.๑ ม.๒/๔ สรุปความรู้และข้อคิดจากการอ่านไปประยุกต์ใช้ในชีวิตจริง

ท ๕.๑ ม.๒/๕ ท่องจำบทอาขยานตามที่กำหนดและบทร้อยกรองที่มีคุณค่าตามความสนใจ

**รวมทั้งหมด ๒๑ ตัวชี้วัด**

**คำอธิบายรายวิชาพื้นฐาน**

**ท ๒๒๑๐๒ ภาษาไทย กลุ่มสาระการเรียนรู้ภาษาไทยชั้นมัธยมศึกษาปีที่ ๒ ภาคเรียนที่ ๒ เวลา ๖๐ ชั่วโมง จำนวน ๑.๕ หน่วยกิต**

.......................................................................................................................................................................

ศึกษาและฝึกทักษะการอ่าน การเขียน การฟัง การดู การพูด หลักการใช้ภาษา และวรรณคดีวรรณกรรมเกี่ยวกับอ่านจับใจความสำคัญ เขียนผังความคิดเพื่อแสดงความเข้าใจในบทเรียนต่างๆ ที่อ่าน สรุปความ อธิบายรายละเอียด ระบุข้อสังเกต การชวนเชื่อ การโน้มน้าวหรือความสมเหตุสมผลของงานเขียน อภิปรายแสดงความคิดเห็น และข้อโต้แย้งเกี่ยวกับเรื่องที่อ่าน การฝึกการเรียบเรียงภาษาในการเขียนเรียงความ การเขียนจดหมายขอความอนุเคราะห์ เขียนรายงานการศึกษาค้นคว้า เขียนวิเคราะห์วิจารณ์ และแสดงความรู้ความคิดเห็นในเรื่องที่อ่านอย่างมีเหตุผล รู้จักวิเคราะห์วิจารณ์เรื่องที่ฟังและดูอย่างมีเหตุผลเพื่อนำข้อคิดมาประยุกต์ใช้ในการดำเนินชีวิต ฝึกทักษะการพูดในโอกาสต่างๆ ได้ตรงตามวัตถุประสงค์ การพูดรายงานเรื่องหรือประเด็นที่ศึกษาค้นคว้าการวิเคราะห์โครงสร้างประโยคสามัญ ประโยครวม ประโยคซ้อน การแต่งบทร้อยกรองประเภทกลอนสุภาพ สรุปเนื้อหาวรรณคดีและวรรณกรรมที่อ่าน วิเคราะห์วิจารณ์ อธิบายคุณค่าและข้อคิดจากวรรณคดีและวรรณกรรมไปประยุกต์ใช้ในชีวิตจริง ท่องจำอาขยานที่กำหนด และบทร้อยกรองที่มีคุณค่าตามความสนใจ

โดยใช้กระบวนการอ่าน กระบวนการเขียนสื่อสาร กระบวนการฟังดูพูด กระบวนการคิดวิเคราะห์ การคิดเชื่อมโยงความรู้ นำไปสู่การสร้างสรรค์ความรู้ความคิด เพื่อนำไปใช้ในการตัดสินใจแก้ปัญหาในการดำเนินชีวิต แสดงความคิดเห็นและวิเคราะห์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

เพื่อให้เข้าใจธรรมชาติของภาษา ภูมิปัญญาทางภาษา มีนิสัยรักการอ่าน การเขียน มีมารยาทในการอ่าน การเขียน การฟัง การดู และการพูด มีซาบซึ้งในวรรณคดีไทยทั้งในด้านคุณค่าทางวรรณศิลป์และคุณค่าทางสังคม นำไปสู่การใช้ภาษาไทยได้อย่างถูกต้องและรักษาภาษาไทยไว้เป็นสมบัติของชาติ

**เพื่อให้ผู้เรียนมีความรู้ความสามารถตามมาตรฐานและตัวชี้วัดต่อไปนี้**

ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่าน

ท ๑.๑ ม.๒/๓ เขียนผังความคิดเพื่อแสดงความเข้าใจในบทเรียนต่างๆ ที่อ่าน

ท ๑.๑ ม.๒/๔ อภิปรายแสดงความคิดเห็น และข้อโต้แย้งเกี่ยวกับเรื่องที่อ่าน

ท ๑.๑ ม.๒/๕ วิเคราะห์และจำแนกข้อเท็จจริงข้อมูลสนับสนุน และข้อคิดเห็น จากบทความที่อ่าน

ท ๑.๑ ม.๒/๖ ระบุข้อสังเกตการชวนเชื่อ การโน้มน้าว หรือความสมเหตุสมผลของงานเขียน

ท ๑.๑ ม.๒/๗ อ่านหนังสือ บทความ หรือคำประพันธ์อย่าง หลากหลาย และ ประเมินคุณค่าหรือ

แนวคิดที่ได้จาก การอ่าน เพื่อนำไปใช้ แก้ปัญหาในชีวิต

ท ๑.๑ ม.๒/๘ มีมารยาทในการอ่าน

ท ๒.๑ ม.๒/๓ เขียนเรียงความ

ท ๒.๑ ม.๒/๕ เขียนรายงานการศึกษาค้นคว้า

ท ๒.๑ ม.๒/๖ เขียนจดหมายกิจธุระ

ท ๒.๑ ม.๒/๗ เขียนวิเคราะห์ วิจารณ์ และแสดงความรู้ ความคิดเห็น หรือ โต้แย้งในเรื่องที่อ่าน

ท ๒.๑ ม.๒/๘ มีมารยาทในการเขียน

ท ๓.๑ ม.๒/๑ พูดสรุปใจความสำคัญของเรื่องที่ฟังและดู

ท ๓.๑ ม.๒/๒ วิเคราะห์ข้อเท็จจริง ข้อคิดเห็น และความน่าเชื่อถือของข่าวสารจากสื่อต่างๆ

ท ๓.๑ ม.๒/๓ วิเคราะห์และวิจารณ์เรื่องที่ฟังและดูอย่างมีเหตุผลเพื่อนำข้อคิดมาประยุกต์ใช้

 ในการดำเนินชีวิต

ท ๓.๑ ม.๒/๔ พูดในโอกาสต่างๆ ได้ตรงตามวัตถุประสงค์

ท ๓.๑ ม.๒/๕ พูดรายงานเรื่องหรือประเด็นที่ศึกษาค้นคว้า

ท ๓.๑ ม.๒/๖ มีมารยาทในการฟัง การดู และการพูดอย่างมีเหตุผล

ท ๔.๑ ม.๒/๒ วิเคราะห์โครงสร้างประโยคสามัญประโยครวม และประโยคซ้อน

ท ๔.๑ ม.๒/๓ แต่งบทร้อยกรอง

ท ๕.๑ ม.๒/๑ สรุปเนื้อหาวรรณคดีและวรรณกรรมที่อ่านในระดับที่ยากขึ้น

ท ๕.๑ ม.๒/๒ วิเคราะห์และวิจารณ์วรรณคดีวรรณกรรม และวรรณกรรมท้องถิ่นที่อ่าน

พร้อมยกเหตุผลประกอบ

ท ๕.๑ ม.๒/๓ อธิบายคุณค่าของวรรณคดีและวรรณกรรมที่อ่าน

ท ๕.๑ ม.๒/๔ สรุปความรู้และข้อคิดจากการอ่านไปประยุกต์ใช้ในชีวิตจริง

ท ๕.๑ ม.๒/๕ ท่องจำบทอาขยานตามที่กำหนดและบทร้อยกรองที่มีคุณค่าตามความสนใจ

**รวมทั้งหมด ๒๕ ตัวชี้วัด**

**ช้ภาษา การอ่าน การฟัง การดู การพูด การเขียน และวรรณคดีวรรณกรรม**

**คำอธิบายรายวิชาพื้นฐาน**

**ท ๒๓๑๐๑ ภาษาไทย กลุ่มสาระการเรียนรู้ภาษาไทย**

**ชั้นมัธยมศึกษาปีที่ ๓ ภาคเรียนที่ ๑ เวลา ๖๐ ชั่วโมง** **จำนวน ๑.๕ หน่วยกิต**

...........................................................................................................................................................................

ศึกษาหลักการอ่านออกเสียงบทร้อยแก้วและบทร้อยกรอง การระบุใจความสำคัญและรายละเอียดของข้อมูลที่สนับสนุนเรื่องที่อ่าน การวิเคราะห์ วิจารณ์ และประเมินเรื่องที่อ่านโดยใช้กลวิธีการเปรียบเทียบ การประเมินความถูกต้องของข้อมูลที่ใช้สนับสนุนในเรื่องที่อ่าน การวิจารณ์ความสมเหตุสมผล การลำดับความและความเป็นไปได้ของเรื่อง การวิเคราะห์เพื่อแสดงความคิดเห็นโต้แย้งเกี่ยวกับเรื่องที่อ่าน การตีความและประเมินคุณค่าและแนวคิด ที่ได้จากงานเขียนเพื่อนำไปใช้แก้ปัญหาในชีวิต การวิเคราะห์และวิจารณ์เรื่องที่ฟังและดูเพื่อนำข้อคิดมาประยุกต์ใช้ในการดำเนินชีวิต การสร้างคำในภาษาไทย การจำแนกและใช้คำภาษาต่างประเทศที่ใช้ในภาษาไทย การวิเคราะห์วิถีไทย และคุณค่าจากวรรณคดี และวรรณกรรมที่อ่าน และการสรุปความรู้และข้อคิดจากการอ่าน เพื่อนำไปประยุกต์ ใช้ในชีวิตจริง

ฝึกทักษะการอ่านเรื่องต่างๆ แล้วเขียนกรอบแนวคิด ผังความคิด บันทึก ย่อความ และรายงาน การคัดลายมือตัวบรรจงครึ่งบรรทัด การเขียนข้อความโดยใช้ถ้อยคำได้ถูกต้องตามระดับภาษา การเขียนชีวประวัติหรืออัตชีวประวัติ โดยเล่าเหตุการณ์ ข้อคิดเห็น และทัศนคติ ในเรื่องต่างๆ การเขียนย่อความ การเขียนจดหมายกิจธุระ การเขียนอธิบาย ชี้แจง แสดงความคิดเห็นและโต้แย้งอย่างมีเหตุผล การเขียนวิเคราะห์ วิจารณ์ และแสดงความรู้ ความคิดเห็นหรือโต้แย้งในเรื่องต่างๆ และการแสดงความคิดเห็นและประเมินเรื่องจากการฟังและการดู

มีมารยาทในการอ่าน การเขียน การฟังการดู และการพูด

**เพื่อให้ผู้เรียนมีความรู้ความสามารถตามมาตรฐานและตัวชี้วัดต่อไปนี้**

ท ๑.๑ ม.๓/๑ อ่านออกเสียงบทร้อยแก้ว และบทร้อยกรองได้ถูกต้องและเหมาะสมกับเรื่องที่อ่าน

ท ๑.๑ ม.๓/๓ ระบุใจความสำคัญและรายละเอียดของข้อมูลที่สนับสนุนจากเรื่องที่อ่าน

ท ๑.๑ ม.๓/๔ อ่านเรื่องต่างๆ แล้วเขียนกรอบแนวคิด ผังความคิด บันทึกย่อความและรายงาน

ท ๑.๑ ม.๓/๕ วิเคราะห์ วิจารณ์ และประเมินเรื่องที่อ่านโดยใช้กลวิธีการเปรียบเทียบเพื่อให้ผู้อ่าน

 เข้าใจได้ดีขึ้น

ท ๑.๑ ม.๓/๖ ประเมินความถูกต้องของข้อมูลที่ใช้สนับสนุนในเรื่องที่อ่าน

ท ๑.๑ ม.๓/๗ วิจารณ์ความสมเหตุสมผล การลำดับความ และความเป็นไปได้ของเรื่อง

ท ๑.๑ ม.๓/๘ วิเคราะห์เพื่อแสดงความคิดเห็นโต้แย้งเกี่ยวกับเรื่องที่อ่าน

ท ๒.๑ ม.๓/๑ คัดลายมือตัวบรรจงครึ่งบรรทัด

ท ๒.๑ ม.๓/๒ เขียนข้อความโดยใช้ถ้อยคำได้ถูกต้องตามระดับภาษา

ท ๒.๑ ม.๓/๓ เขียนชีวประวัติหรืออัตชีวประวัติโดยเล่าเหตุการณ์ ข้อคิดเห็นและทัศนคติในเรื่องต่างๆ

ท ๒.๑ ม.๓/๔ เขียนย่อความ

ท ๒.๑ ม.๓/๕ เขียนจดหมายกิจธุระ

ท ๒.๑ ม.๓/๖ เขียนอธิบาย ชี้แจง แสดงความคิดเห็น และโต้แย้งอย่างมีเหตุผล

ท ๒.๑ ม.๓/๗ เขียนวิเคราะห์ วิจารณ์ และแสดงความรู้ ความคิดเห็น หรือโต้แย้งในเรื่องต่างๆ

ท ๓.๑ ม.๓/๑ แสดงความคิดเห็นและประเมินเรื่องจากการฟังและการดู

ท ๓.๑ ม.๓/๒ วิเคราะห์และวิจารณ์เรื่องที่ฟังและดูเพื่อนำข้อคิดมาประยุกต์ใช้ในการดำเนินชีวิต

ท ๔.๑ ม.๓/๑ จำแนกและใช้คำภาษาต่างประเทศที่ใช้ในภาษาไทย

ท ๔.๑ ม.๓/๒ วิเคราะห์โครงสร้างประโยคซับซ้อน

ท ๔.๑ ม.๓/๓ วิเคราะห์ระดับภาษา

ท ๕.๑ ม.๓/๒ วิเคราะห์วิถีไทยและคุณค่าจากวรรณคดีและวรรณกรรมที่อ่าน

ท ๕.๑ ม.๓/๓ สรุปความรู้และข้อคิดจากการอ่านเพื่อนำไปประยุกต์ใช้ในชีวิตจริง

**รวมทั้งหมด ๒๑ ตัวชี้วัด**

**คำอธิบายรายวิชาพื้นฐาน**

**ท ๒๓๑๐๒ ภาษาไทย กลุ่มสาระการเรียนรู้ภาษาไทย**

**ชั้นมัธยมศึกษาปีที่ ๓ ภาคเรียนที่ ๒ เวลา ๖๐ ชั่วโมง**  **จำนวน ๑.๕ หน่วยกิต**........................................................................................................................................................................

ศึกษาหลักการอ่านออกเสียงบทร้อยแก้วและบทร้อยกรอง การระบุใจความสำคัญและรายละเอียดของข้อมูลที่สนับสนุนเรื่องที่อ่าน การวิเคราะห์ วิจารณ์ และประเมินเรื่องที่อ่านโดยใช้กลวิธีการเปรียบเทียบ การประเมินความถูกต้องของข้อมูลที่ใช้สนับสนุนในเรื่องที่อ่าน การวิจารณ์ความสมเหตุสมผล การลำดับความและความเป็นไปได้ของเรื่อง การวิเคราะห์เพื่อแสดงความคิดเห็นโต้แย้งเกี่ยวกับเรื่องที่อ่าน การตีความและประเมินคุณค่าและแนวคิดที่ได้จากงานเขียนเพื่อนำไปใช้แก้ปัญหาในชีวิต การวิเคราะห์และวิจารณ์เรื่องที่ฟังและดูเพื่อนำข้อคิดมาประยุกต์ใช้ในการดำเนินชีวิตการวิเคราะห์โครงสร้างประโยคซับซ้อน การวิเคราะห์ระดับภาษา การใช้คำทับศัพท์และศัพท์บัญญัติ ความหมายคำศัพท์ทางวิชาการและวิชาชีพ การสรุปเนื้อหาวรรณคดีวรรณกรรม และวรรณกรรมท้องถิ่นในระดับที่ยากยิ่งขึ้น การวิเคราะห์วิถีไทยและคุณค่าจากวรรณคดีและวรรณกรรมที่อ่าน และการสรุปความรู้และข้อคิดจากการอ่านเพื่อนำไปประยุกต์ใช้ในชีวิตจริง

ฝึกทักษะการเขียนอธิบาย ชี้แจง แสดงความคิดเห็นและโต้แย้งอย่างมีเหตุผล การเขียนรายงานการศึกษาค้นคว้าและโครงงาน การแสดงความคิดเห็นและประเมินเรื่องจากการฟังและการดู การพูดรายงานเรื่องหรือประเด็นที่ศึกษาค้นคว้าจากการฟัง ดู และการสนทนา การพูดในโอกาสต่างๆ การพูดโน้มน้าว โดยนำเสนอหลักฐานตามลำดับเนื้อหาอย่างมีเหตุผลและน่าเชื่อถือและการแต่งบทร้อยกรอง

มีมารยาทในการอ่าน การเขียน การฟังการดูและการพูด ท่องจำบทอาขยานตามที่กำหนดและบทร้อยกรองที่มีคุณค่าตามความสนใจและนำไปใช้อ้างอิง

**เพื่อให้ผู้เรียนมีความรู้ความสามารถตามมาตรฐานและตัวชี้วัดต่อไปนี้**

ท ๑.๑ ม.๓/๑ อ่านออกเสียงบทร้อยแก้ว และบทร้อยกรองได้ถูกต้องและเหมาะสมกับเรื่องที่อ่าน

ท ๑.๑ ม.๓/๒ ระบุความแตกต่างของคำที่มีความหมายโดยตรงและความหมายโดยนัย

ท ๑.๑ ม.๓/๓ ระบุใจความสำคัญและรายละเอียดของข้อมูลที่สนับสนุนจากเรื่องที่อ่าน

ท ๑.๑ ม.๓/๕ วิเคราะห์ วิจารณ์ และประเมินเรื่องที่อ่านโดยใช้กลวิธีการเปรียบเทียบเพื่อให้ผู้อ่าน

 เข้าใจได้ดีขึ้น

ท ๑.๑ ม.๓/๖ ประเมินความถูกต้องของข้อมูลที่ใช้สนับสนุนในเรื่องที่อ่าน

ท ๑.๑ ม.๓/๗ วิจารณ์ความสมเหตุสมผล การลำดับความ และความเป็นไปได้ของเรื่อง

ท ๑.๑ ม.๓/๘ วิเคราะห์เพื่อแสดงความคิดเห็นโต้แย้งเกี่ยวกับเรื่องที่อ่าน

ท ๑.๑ ม.๓/๙ ตีความและประเมินคุณค่า และแนวคิดที่ได้จากงานเขียนอย่างหลากหลาย

เพื่อนำไปใช้แก้ปัญหาในชีวิต

ท ๑.๑ ม.๓/๑๐ มีมารยาทในการอ่าน

ท ๒.๑ ม.๓/๖ เขียนอธิบาย ชี้แจง แสดงความคิดเห็น และโต้แย้งอย่างมีเหตุผล

ท ๒.๑ ม.๓/๘ กรอกแบบสมัครงานพร้อมเขียนบรรยายเกี่ยวกับความรู้และทักษะของตนเอง

 ที่เหมาะสมกับงาน

ท ๒.๑ ม.๓/๙ เขียนรายงานการศึกษาค้นคว้า และโครงงาน

ท ๒.๑ ม.๓/๑๐ มีมารยาทในการเขียน

ท ๓.๑ ม.๓/๑ แสดงความคิดเห็นและประเมินเรื่องจากการฟังและการดู

ท ๓.๑ ม.๓/๒ วิเคราะห์และวิจารณ์เรื่องที่ฟังและดูเพื่อนำข้อคิดมาประยุกต์ใช้ในการดำเนินชีวิต

ท ๓.๑ ม.๓/๓ พูดรายงานเรื่องหรือประเด็นที่ศึกษาค้นคว้าจากการฟัง การดู และการสนทนา

ท ๓.๑ ม.๓/๔ พูดในโอกาสต่างๆ ได้ตรงตามวัตถุประสงค์

ท ๓.๑ ม.๓/๕ พูดโน้มน้าวโดยนำเสนอหลักฐานตามลำดับเนื้อหาอย่างมีเหตุผลและน่าเชื่อถือ

ท ๓.๑ ม๓/๖ มีมารยาทในการฟัง การดู และการพูด

ท ๔.๑ ม.๓/๑ จำแนกและใช้คำภาษาต่างประเทศที่ใช้ในภาษาไทย

ท ๔.๑ ม.๓/๒ วิเคราะห์โครงสร้างประโยคซับซ้อน

ท ๔.๑ ม.๓/๓ วิเคราะห์ระดับภาษา

ท ๔.๑ ม.๓/๔ ใช้คำทับศัพท์และศัพท์บัญญัติ

ท ๔.๑ ม.๓/๕ อธิบายความหมายคำศัพท์ทางวิชาการและวิชาชีพ

ท ๔.๑ ม.๓/๖ แต่งบทร้อยกรอง

ท ๕.๑ ม.๓/๑ สรุปเนื้อหาวรรณคดี วรรณกรรมและวรรณกรรมท้องถิ่นในระดับที่ยากยิ่งขึ้น

ท ๕.๑ ม.๓/๒ วิเคราะห์วิถีไทยและคุณค่าจากวรรณคดีและวรรณกรรมที่อ่าน

ท ๕.๑ ม.๓/๓ สรุปความรู้และข้อคิดจากการอ่านเพื่อนำไปประยุกต์ใช้ในชีวิตจริง

ท ๕.๑ ม.๓/๔ ท่องจำและบอกคุณค่าบทอาขยานตามที่กำหนดและบทร้อยกรองที่มีคุณค่า

ตามความสนใจและนำไปใช้อ้างอิง

**รวมทั้งหมด ๒๙ ตัวชี้วัด**

**คำอธิบายรายวิชาเพิ่มเติม**

**ชั้นมัธยมศึกษาตอนต้น**

**(ช่วงชั้นที่ ๓ : ม.๑ – ม.๓)**

**คำอธิบายรายวิชาเพิ่มเติม**

**ท ๒๐๒๐๑ ภาษาไทยธุรกิจ กลุ่มสาระการเรียนรู้ภาษาไทย**

**ชั้นมัธยมศึกษาตอนต้น เวลา ๔๐ ชั่วโมง จำนวน ๑.๐ หน่วยกิต**

........................................................................................................................................................................

ศึกษาและฝึกทักษะการอ่านเพื่อสร้างความรู้และความคิดเพื่อนำไปใช้ตัดสินใจและแก้ปัญหาในการดำเนินชีวิต รู้จักใช้ภาษาให้เหมาะสมกับโอกาสและสถานที่ มีทักษะการเขียนสื่อสาร เขียนเรียงความ

ย่อความ จดหมาย เขียนเรื่องราวในรูปแบบต่างๆ เขียนรายงานข้อมูลสารสนเทศและรายงานการศึกษาค้นคว้าอย่างมีประสิทธิภาพ มีทักษะการใช้ภาษาในการติดต่อกิจธุระที่เกี่ยวกับชีวิตประจำวัน กิจธุระเกี่ยวกับงานอาชีพ และกิจธุระเกี่ยวกับการปฏิบัติหน้าที่พลเมือง เพื่อให้สามารถใช้ภาษาติดต่อกิจธุระได้

อย่างถูกต้องเหมาะสม ตามหลักเกณฑ์และถ้อยคำสำนวนที่ใช้ในการเขียนจดหมายธุรกิจ และจดหมายราชการ และการใช้ภาษาให้เหมาะสมกับสื่อและสามารถนำภาษาไปใช้ในวงการธุรกิจได้อย่างมีประสิทธิภาพสามารถเลือกฟังและดูอย่างมีวิจารณญาณ และพูดแสดงความรู้ ความคิด และความรู้สึกในโอกาสต่างๆ

อย่างมีวิจารณญาณและสร้างสรรค์

โดยใช้กระบวนการอ่าน กระบวนการเขียนสื่อสาร กระบวนการฟังดูพูด กระบวนการคิดวิเคราะห์ การคิดเชื่อมโยงความรู้ นำไปสู่การสร้างสรรค์ความรู้ความคิด เพื่อนำไปใช้ในการแสดงความคิดเห็น

การตัดสินใจแก้ปัญหา และนำมาประยุกต์ใช้ในชีวิตจริง

เพื่อให้มีนิสัยรักการอ่าน การเขียน มีมารยาทในการอ่าน การเขียน การฟัง การดู และการพูด นำไปสู่การใช้ภาษาไทยได้อย่างถูกต้องและรักษาภาษาไทยไว้เป็นสมบัติของชาติ

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. ใช้กระบวนการอ่านสร้างความรู้และความคิดเพื่อนำไปใช้ตัดสินใจและแก้ปัญหาในการดำเนินชีวิต
2. มีนิสัยรักการอ่าน
3. มีวิจารณญาณในการใช้ภาษาให้เหมาะสมกับโอกาสและสถานที่
4. ใช้กระบวนการเขียนในการเขียนสื่อสาร เขียนเรียงความ ย่อความ จดหมายราชการ และเขียนเรื่องราวในรูปแบบต่างๆ เขียนรายงานข้อมูลสารสนเทศ และรายงานการศึกษาค้นคว้าอย่างมีประสิทธิภาพ
5. สามารถเลือกฟังและดูอย่างมีวิจารณญาณ
6. พูดแสดงความรู้ ความคิด และความรู้สึกในโอกาสต่างๆ อย่างมีวิจารณญาณและสร้างสรรค์
7. รักษาภาษาไทยไว้เป็นสมบัติของชาติ

**รวมทั้งหมด ๗ ผลการเรียนรู้**

**คำอธิบายรายวิชาเพิ่มเติม**

**ท ๒๐๒๐๒ เสริมทักษะภาษาไทย กลุ่มสาระการเรียนรู้ภาษาไทย**

**ชั้นมัธยมศึกษาตอนต้น เวลา ๔๐ ชั่วโมง จำนวน ๑.๐ หน่วยกิต**

.........................................................................................................................................................................

ศึกษาและฝึกทักษะการอ่าน การเขียน การฟัง การดู และพูด หลักการใช้ภาษาเกี่ยวกับอ่านออกเสียงบทร้อยแก้วและบทร้อยกรองได้ถูกต้องและเหมาะสมกับเนื้อหา วิเคราะห์ วิจารณ์ ตีความ และประเมินคุณค่าจากเรื่องที่อ่านได้ สามารถเขียนกรอบแนวคิด ผังความคิดจากเรื่องที่อ่านได้ เขียนรายงานโครงงานได้ถูกต้อง เหมาะสมตามรูปแบบการเขียน และใช้ภาษาได้อย่างสละสลวย พูดแสดงความคิดเห็น ประเมิน วิเคราะห์ วิจารณ์เรื่องที่ฟังและดู เพื่อนำมาประยุกต์ใช้ในชีวิตประจำวันได้ จัดกิจกรรมแข่งขันการโต้วาทีได้อย่างถูกต้องตามรูปแบบ และเกิดความเพลิดเพลินให้ข้อคิดแก่ผู้ฟังได้ จำแนกและใช้คำภาษาต่างประเทศที่ใช้ในภาษาไทยได้อย่างถูกต้อง ใช้คำทับศัพท์และศัพท์บัญญัติ เพื่อการสื่อสารในชีวิตประจำวันได้ถูกต้อง เหมาะสม และแต่งคำประพันธ์ประเภทกาพย์ยานี ๑๑ กาพย์ฉบัง ๑๖ และกาพย์สุรางคนางค์ ๒๘ โดยเน้นการจัดกิจกรรม เพื่อให้นักเรียนสามารถใช้ภาษาได้อย่างคล่องแคล่วขึ้น

โดยใช้กระบวนการอ่าน กระบวนการเขียนสื่อสาร กระบวนการฟังดูพูด กระบวนการคิดวิเคราะห์ การคิดเชื่อมโยงความรู้ นำไปสู่การสร้างสรรค์ความรู้ความคิด เพื่อนำไปใช้ในการแสดงความคิดเห็น

การตัดสินใจแก้ปัญหา และนำมาประยุกต์ใช้ในชีวิตจริง

เพื่อให้มีนิสัยรักการอ่าน การเขียน มีมารยาทในการอ่าน การเขียน การฟัง การดู และการพูด นำไปสู่การใช้ภาษาไทยได้อย่างถูกต้องและรักษาภาษาไทยไว้เป็นสมบัติของชาติ

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. อ่านออกเสียงบทร้อยแก้วและบทร้อยกรองได้ถูกต้องและเหมาะสมกับเนื้อหา
2. เขียนกรอบแนวคิด ผังความคิด จากเรื่องที่อ่านได้
3. วิเคราะห์ วิจารณ์ ตีความ และประเมินคุณค่า จากเรื่องที่อ่านได้
4. เขียนรายงานโครงงานได้ถูกต้อง เหมาะสมตามรูปแบบการเขียน และใช้ภาษาได้อย่างสละสลวย
5. พูดแสดงความคิดเห็น ประเมิน วิเคราะห์ วิจารณ์เรื่องที่ฟังและดู เพื่อนำมาประยุกต์ใช้ในชีวิตประจำวันได้
6. จัดกิจกรรมแข่งขันการโต้วาทีได้อย่างถูกต้องตามรูปแบบ และเกิดความเพลิดเพลินให้ข้อคิดแก่ผู้ฟังได้
7. จำแนกและใช้คำภาษาต่างประเทศที่ใช้ในภาษาไทยได้อย่างถูกต้อง
8. ใช้คำทับศัพท์และศัพท์บัญญัติ เพื่อการสื่อสารในชีวิตประจำวันได้ถูกต้อง เหมาะสม
9. แต่งคำประพันธ์ประเภทกาพย์ยานี ๑๑ กาพย์ฉบัง ๑๖ และกาพย์สุรางคนางค์ ๒๘

**รวมทั้งหมด ๙ ผลการเรียนรู้**

**คำอธิบายรายวิชาเพิ่มเติม**

**ท ๒๐๒๐๓ นิทานพื้นบ้าน กลุ่มสาระการเรียนรู้ภาษาไทยชั้นมัธยมศึกษาตอนต้น เวลา ๔๐ ชั่วโมง จำวนวน ๑.๐ หน่วยกิต**

........................................................................................................................................................................

ศึกษาความรู้เกี่ยวกับนิทาน นิยาย หรือตำนานพื้นบ้านที่มีอยู่ในท้องถิ่น หรือท้องถิ่นอื่น

ตามหลักการวิเคราะห์วรรณกรรมในด้านเนื้อหา การใช้สำนวนภาษา แนวคิดที่สะท้อนให้เห็นความเชื่อ ความรู้สึกนึกคิดหรือค่านิยม ความเป็นอยู่และขนบธรรมเนียมประเพณีของสังคม เพื่อให้มีความรู้ความเข้าใจและเห็นคุณค่าของวรรณกรรมพื้นบ้าน

ใช้กระบวนการเขียน การพูด การจัดกลุ่มการทำงานอย่างเป็นระบบ การนำเสนอเพื่อให้เกิดความรู้ ความคิด ความเข้าใจ ทักษะต่างๆ สามารถ นำเสนอสิ่งที่เรียนรู้และเลือกสิ่งที่ดีที่สุดเพื่อนำไปสู่การปฏิบัติให้เกิดประโยชน์ต่อสังคมได้

ตระหนัก เห็นคุณค่า เห็นความสำคัญ ชื่นชม มีการทำงานร่วมกัน เกิดจิตสำนึกที่ดี ให้ความสนใจในการนำความรู้ที่ได้รับไปใช้ให้เกิดประโยชน์ต่อตนเองและสังคมต่อไป

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. มีความรู้เกี่ยวกับความเป็นมาของท้องถิ่นตนได้
2. อธิบายลักษณะนิทานพื้นบ้านแต่ละประเภทของไทยได้
3. อธิบายเกี่ยวกับนิยายหรือตำนานพื้นบ้านที่มีในท้องถิ่นของตนและท้องถิ่นอื่น
4. วิเคราะห์เนื้อเรื่อง สำนวนภาษา และแนวคิดที่สะท้อนให้เห็นความเชื่อ ความรู้สึกนึกคิด หรือค่านิยม ความเป็นอยู่ และขนบธรรมเนียมประเพณีของสังคม
5. เขียนอธิบายคุณค่าของวรรณกรรมพื้นบ้าน
6. ตระหนักถึงคุณค่าภูมิปัญญานิทานพื้นบ้าน

**รวมทั้งหมด ๖ ผลการเรียนรู้**

**คำอธิบายรายวิชาเพิ่มเติม**

**ท ๒๐๒๐๔ การอ่านพิจารณาหนังสือ กลุ่มสาระการเรียนรู้ภาษาไทย**

**ชั้นมัธยมศึกษาตอนต้น เวลา ๔๐ ชั่วโมง จำนวน ๑.๐ หน่วยกิต**

........................................................................................................................................................................

ศึกษาหลักการพิจารณาหนังสือ อ่านหนังสือซึ่งเป็นที่นิยมหรือที่ควรอ่าน และฝึกทักษะการอ่านจับใจความสำคัญ จำแนกข้อเท็จจริงและข้อคิดเห็นจากการอ่าน การอ่านแปลความ ตีความ และขยายความวรรณกรรมทั้งในรู้แบบบันเทิงคดีและสารคดี เขียนวิเคราะห์วิจารณ์ตามหลักการวิเคราะห์วรรณกรรม

พูดแนะนำหนังสือโดยใช้หลักการโน้มน้าวใจ และอภิปรายแสดงความรู้ความคิดเห็นจากเรื่องที่อ่านอย่างสร้างสรรค์

โดยใช้กระบวนการอ่าน กระบวนการเขียนสื่อสาร กระบวนการฟังดูพูด กระบวนการคิดวิเคราะห์ การคิดเชื่อมโยงความรู้ กระบวนการกลุ่ม นำไปสู่การสร้างสรรค์ความรู้ความคิด เพื่อนำไปใช้ในการแสดงความคิดเห็น การตัดสินใจแก้ปัญหา และนำมาประยุกต์ใช้ในชีวิตจริง

เพื่อให้มีนิสัยรักการอ่าน การเขียน ตระหนักเห็นคุณค่าของการอ่านและการพิจารณาวรรณกรรม เกิดจิตสำนึกในความรักชาติ ศาสน์ กษัตริย์ มีวินัย รักความเป็นไทย นำไปสู่การใช้ภาษาไทยได้อย่างถูกต้องและรักษาภาษาไทยไว้เป็นสมบัติของชาติ

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. อธิบายเกี่ยวกับหลักการพิจารณาหนังสือและหลักการวิเคราะห์วรรณกรรม
2. อ่านจับใจความสำคัญหนังสือซึ่งเป็นที่นิยมหรือที่ควรอ่าน
3. จำแนกข้อเท็จจริงและข้อคิดเห็นจากการอ่าน
4. แปลความ ตีความ และขยายความเรื่องที่อ่าน
5. เขียนวิเคราะห์วิจารณ์ตามหลักการวิเคราะห์วรรณกรรม
6. พูดแนะนำหนังสือได้
7. อภิปรายแสดงความรู้ความคิดเห็นจากเรื่องที่อ่านอย่างสร้างสรรค์

**รวมทั้งหมด ๗ ผลการเรียนรู้**

**คำอธิบายรายวิชาเพิ่มเติม**

**ท ๒๐๒๐๕ การอ่านงานประพันธ์เฉพาะเรื่อง กลุ่มสาระการเรียนรู้ภาษาไทย**

**ชั้นมัธยมศึกษาตอนต้น เวลา ๔๐ ชั่วโมง จำนวน ๑.๐ หน่วยกิต**

.........................................................................................................................................................................

ศึกษาหลักการวิจารณ์เบื้องต้น โดยวิเคราะห์งานประพันธ์ที่กำหนดให้ ในด้านรูปแบบโครงเรื่อง ลักษณะของตัวละคร การใช้ถ้อยคำสำนวน วิธีเสนอเรื่อง และฝึกแสดงความคิดเห็นเชิงวิจารณ์

โดยใช้กระบวนการอ่าน กระบวนการเขียนสื่อสาร กระบวนการฟังดูพูด กระบวนการคิดวิเคราะห์ การคิดเชื่อมโยงความรู้ กระบวนการกลุ่ม นำไปสู่การสร้างสรรค์ความรู้ความคิด เพื่อนำไปใช้ในการแสดงความคิดเห็น การตัดสินใจแก้ปัญหา และนำมาประยุกต์ใช้ในชีวิตจริง

เพื่อให้เกิดความรู้ ความเข้าใจในหลักการวิจารณ์ และสามารถแสดงความคิดเห็นเชิงวิจารณ์เกี่ยวกับงานประพันธ์ได้ เกิดจิตสำนึกในความรักชาติ ศาสน์ กษัตริย์ มีวินัย รักความเป็นไทย ตระหนักเห็นคุณค่าของการอ่านและการพิจารณาวรรณกรรม

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. อธิบายเกี่ยวกับหลักการวิจารณ์เบื้องต้น
2. วิเคราะห์งานประพันธ์ที่กำหนดในด้านรูปแบบโครงเรื่อง ลักษณะของตัวละคร การใช้ถ้อยคำสำนวน และวิธีเสนอเรื่อง
3. แสดงความคิดเห็นเชิงวิจารณ์งานประพันธ์ โดยใช้หลักการวิจารณ์

**รวมทั้งหมด ๓ ผลการเรียนรู้**

**คำอธิบายรายวิชาเพิ่มเติม**

**ท ๒๐๒๐๖ การพูดเชิงสร้างสรรค์ กลุ่มสาระการเรียนรู้ภาษาไทย**

**ชั้นมัธยมศึกษาตอนต้น เวลา ๔๐ ชั่วโมง จำนวน ๑.๐ หน่วยกิต**

...........................................................................................................................................................................

ศึกษาหลักการพูดในโอกาสต่างๆ เช่นการพูดแสดงความรู้ ความคิด และความรู้สึกในโอกาสต่างๆ

ได้อย่างมีศิลปะ มีวิจารณญาณและสร้างสรรค์ มีมารยาทใน การฟัง การดู และการพูด

ใช้กระบวนการทางภาษา กระบวนการเขียนสื่อสาร กระบวนการฟังดูพูด กระบวนการปฏิบัติเพื่อฝึกทักษะการพูด การใช้ถ้อยคำ น้ำเสียง บุคลิกท่าทางประกอบการพูด

เพื่อให้มีความรู้ความเข้าใจในทฤษฎีการพูด มีทักษะในการพูด สามารถนำไปปฏิบัติได้อย่างถูกต้องเหมาะสม มีศิลปะ และมีมารยาทในการพูด เกิดจิตสำนึกในความรักชาติ ศาสน์ กษัตริย์ มีวินัย และรักความเป็นไทย

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. อธิบายหลักการพูดต่อที่ประชุมชนได้
2. เขียนโครงร่างบทพูดโดยใช้สำนวนโวหารเหมาะสมกับผู้ฟัง
3. พูดในโอกาสต่างๆ โดยเลือกใช้โวหารได้อย่างเหมาะสม มีศิลปะ
4. ประเมินการพูดของผู้อื่นเพื่อนำมาพัฒนาการพูดของตนเอง

**รวมทั้งหมด ๔ ผลการเรียนรู้**

กกกกกก

**คำอธิบายรายวิชาเพิ่มเติม**

**ท ๒๐๒๐๗ หลักภาษาเพื่อการสื่อสาร กลุ่มสาระการเรียนรู้ภาษาไทย**

**ชั้นมัธยมศึกษาตอนต้น เวลา ๔๐ ชั่วโมง จำนวน ๑.๐ หน่วยกิต**

...........................................................................................................................................................................

ศึกษาหลักการใช้ภาษาที่ใช้สื่อสารในชีวิตประจำวัน เกี่ยวกับรูปลักษณ์ของคำไทยชนิดต่างๆ กลุ่มคำและหน้าที่ของกลุ่มคำ การใช้คำ สำนวน และภาษิต ความสัมพันธ์ของคำต่างๆ ที่ใช้อยู่ในประโยค ประโยครูปแบบต่างๆ

โดยใช้กระบวนการอ่าน กระบวนการเขียนสื่อสาร กระบวนการฟังดูพูด กระบวนการคิดวิเคราะห์ การคิดเชื่อมโยงความรู้ นำไปสู่การสร้างสรรค์ความรู้ความคิด เพื่อนำไปใช้ในการแสดงความคิดเห็น

การตัดสินใจแก้ปัญหา และนำมาประยุกต์ใช้ในชีวิตจริง

เพื่อให้มีนิสัยรักการอ่าน การเขียน มีมารยาทในการอ่าน การเขียน การฟัง การดู และการพูด นำไปสู่การใช้ภาษาไทยได้อย่างถูกต้องและรักษาภาษาไทยไว้เป็นสมบัติของชาติ

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. วิเคราะห์การใช้ภาษาที่ใช้สื่อสารในชีวิตประจำวันเกี่ยวกับ รูปลักษณ์ของคำไทยชนิดต่างๆ
2. กลุ่มคำและหน้าที่ของกลุ่มคำ การใช้คำ สำนวน และภาษิต
3. ความสัมพันธ์ของคำต่างๆ ที่ใช้อยู่ในประโยค ประโยครูปแบบต่างๆ
4. เรียบเรียงข้อความทั้งในการพูดและการเขียนได้อย่างถูกต้องตามหลักภาษาและหลักความนิยม

**รวมทั้งหมด ๔ ผลการเรียนรู้**

**คำอธิบายรายวิชาเพิ่มเติม**

**ท ๒๐๒๐๘ ภูมิปัญญาทางภาษา กลุ่มสาระการเรียนรู้ภาษาไทยชั้นมัธยมศึกษาตอนต้น เวลา ๔๐ ชั่วโมง จำนวน ๑.๐ หน่วยกิต**

..........................................................................................................................................................................

ศึกษาความหมาย รูปแบบและประเภทของภูมิปัญญาทางภาษาที่สำคัญของท้องถิ่น ได้แก่ ปริศนาคำทาย สำนวน คำพังเพย ภาษิต บทกล่อม บทร้องเล่นของเด็ก ประวัติผลงานของบุคคล และแหล่งเรียนรู้

ที่เป็นภูมิปัญญาท้องถิ่น

ใช้การค้นคว้า กระบวนการเรียนทางภาษา กระบวนการเรียนความรู้ความเข้าใจ กระบวนการปฏิบัติ กระบวนการกลุ่ม ฯลฯ ในการจัดการเรียนการสอน

เพื่อพัฒนาความรู้และสร้างงานเชิงวิชาการ วิเคราะห์คุณค่าภูมิปัญญาทางด้านภาษา วัฒนธรรมและสังคม ฝึกการฟัง การดู การพูด การอ่าน และการเขียน ฝึกการนำเสนองานในรูปแบบต่างๆ เกิดจิตสำนึกในความรักชาติ ศาสน์ กษัตริย์ มีวินัย และรักความเป็นไทย

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. ใช้กระบวนการอ่านสร้างความรู้และความคิดเพื่อนำไปใช้ตัดสินใจ และแก้ปัญหาในการดำเนินชีวิต
2. มีนิสัยรักการอ่าน
3. ใช้กระบวนการเขียนเขียนสื่อสาร เขียนเรียงความ ย่อความ และเขียนเรื่องราวในรูปแบบต่างๆ เขียนรายงานข้อมูลสารสนเทศและรายงานการศึกษาค้นคว้าอย่างมีประสิทธิภาพ
4. สามารถเลือกฟังและดูอย่างมีวิจารณญาณ
5. พูดแสดงความรู้ ความคิด และความรู้สึกในโอกาสต่างๆ อย่างมีวิจารณญาณและสร้างสรรค์
6. แสดงความคิดเห็น วิจารณ์วรรณคดีและวรรณกรรมไทย อย่างเห็นคุณค่าและนำมาประยุกต์ใช้ในชีวิตจริง

**รวมทั้งหมด ๖ ผลการเรียนรู้**

**คำอธิบายรายวิชาเพิ่มเติม**

**ท ๒๐๒๐๙ การเขียนเรียงความ กลุ่มสาระการเรียนรู้ภาษาไทย**

**ชั้นมัธยมศึกษาตอนต้น เวลา ๔๐ ชั่วโมง จำนวน ๑.๐ หน่วยกิต**

........................................................................................................................................................................

ฝึกการเขียนขยายความ การเขียนย่อหน้า องค์ประกอบของเรียงความ การเขียนโครงเรื่อง กำหนดขอบข่ายของเรียงความ การลำดับความคิด การเลือกใช้โวหารให้เหมาะสมกับเนื้อเรื่อง รวบรวมคำศัพท์ สำนวนที่จะนำมาเขียนเรียงความ เรียบเรียงถ้อยคำให้เป็นเรียงความ

ใช้กระบวนการเรียนทางภาษา ระบวนการเรียนความรู้ความเข้าใจ กระบวนการปฏิบัติ ฯลฯ ในการจัดการเรียนการสอน

เพื่อพัฒนาความรู้ในการเขียนเรียงความจากการศึกษาค้นคว้า จากจินตนาการ ประสบการณ์ มีความคิดสร้างสรรค์ มีมารยาทในการเขียน เกิดจิตสำนึกในความรักชาติ ศาสน์ กษัตริย์ มีวินัย และรักความเป็นไทย

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. อธิบายหลักการเขียนเรียงความได้
2. ใช้ภาษาได้ถูกต้องตามระดับภาษา เหมาะสมกับผู้ฟัง
3. ใช้กระบวนการเขียนเรียงความ ในการเขียนเรื่องราวในรูปแบบต่างๆ
4. สามารถประเมินงานเขียนเรียงความเพื่อใช้ในการพัฒนาตนเอง

**รวมทั้งหมด ๔ ผลการเรียนรู้**

**คำอธิบายรายวิชาเพิ่มเติม**

**ท ๒๐๒๑๑ การเขียนเชิงสร้างสรรค์ กลุ่มสาระการเรียนรู้ภาษาไทย**

**ชั้นมัธยมศึกษาตอนต้น เวลา ๔๐ ชั่วโมง จำนวน ๑.๐ หน่วยกิต**

..........................................................................................................................................................................

ศึกษาวิธีการเขียนสื่อสาร เขียนเรียงความ ย่อความ และเขียนเรื่องราวในรูปแบบต่างๆ

เขียนรายงานข้อมูลสารสนเทศและการเขียนรายงานการค้นคว้า

ใช้กระบวนการเรียนทางภาษา กระบวนการเรียนความรู้ความเข้าใจ กระบวนการปฏิบัติในการจัดการเรียนการสอน

เพื่อพัฒนาความรู้ในการเขียนจากการศึกษาค้นคว้า จากจินตนาการ ประสบการณ์ มีความคิดสร้างสรรค์ มีมารยาทในการเขียน เกิดจิตสำนึกในความรักชาติ ศาสน์ กษัตริย์ มีวินัย และรักความเป็นไทย

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. ใช้กระบวนการเขียนเขียนสื่อสาร เขียนเรียงความ ย่อความ และเขียนเรื่องราวในรูปแบบต่างๆ เขียนรายงานข้อมูลสารสนเทศและรายงานการศึกษาค้นคว้าอย่างมีประสิทธิภาพ
2. เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลังของภาษา ภูมิปัญญาทางภาษา
3. รักษาภาษาไทยไว้เป็นสมบัติของชาติ

**รวมทั้งหมด ๓ ผลการเรียนรู้**

**คำอธิบายรายวิชาเพิ่มเติม**

**ท ๒๐๒๑๒ ภาษาไทยเพื่อการเขียนเชิงวิชาการ กลุ่มสาระการเรียนรู้ภาษาไทย**

**ชั้นมัธยมศึกษาปีที่ ๑ เวลา ๔๐ ชั่วโมง จำนวน ๑.๐ หน่วยกิต**

...........................................................................................................................................................................

 ศึกษาหลักการเขียนสื่อสารในรูปแบบต่างๆ เช่น การเขียนบันทึก การเขียนจดหมายกิจธุระ การเขียนอธิบาย การเขียนพรรณนา การเขียนแสดงทรรศนะ การเขียนเรียงความ การเขียนบทความ

เชิงวิชาการ ได้ตรงตามวัตถุประสงค์ โดยใช้ภาษาเรียบเรียง ถูกต้อง มีข้อมูลและสาระสำคัญอันชัดเจน และมีมารยาทในการเขียน

ใช้กระบวนการเรียนทางภาษา กระบวนการเรียนความรู้ความเข้าใจ กระบวนการปฏิบัติเพื่อฝึกทักษะการเขียน

เพื่อให้มีความรู้ความเข้าใจในทฤษฎีการเขียน มีทักษะในการเขียน สามารถนำไปปฏิบัติได้อย่างถูกต้อง เหมาะสม และมีมารยาทในการเขียน เกิดจิตสำนึกในความรักชาติ ศาสน์ กษัตริย์ มีวินัย รักความเป็นไทย

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. บอกและอธิบายการใช้โวหารต่าง ๆ ได้
2. เลือกใช้โวหารให้เหมาะกับเนื้อเรื่องและโอกาสในงานเขียนประเภทต่างๆ ได้อย่างเหมาะสม
3. เขียนสื่อสารในรูปแบบต่างๆ ได้แก่ การเขียนบันทึก การเขียนจดหมายกิจธุระ ได้ตรงตามวัตถุประสงค์
4. เขียนสร้างสรรค์ในรูปแบบต่าง ๆ ได้แก่ การเขียนโน้มน้าวใจ การเขียนเรียงความ การเขียนบทความเชิงวิชาการ
5. มีมารยาทในการเขียน

**รวมทั้งหมด ๕ ผลการเรียนรู้**

**คำอธิบายรายวิชาเพิ่มเติม**

**ท ๒๐๒๑๓ พระราชนิพนธ์ในรัชกาลที่ ๖ กลุ่มสาระการเรียนรู้ภาษาไทย**

**ชั้นมัธยมศึกษาตอนต้น เวลา ๔๐ ชั่วโมง จำนวน ๑.๐ หน่วยกิต**

...........................................................................................................................................................................

ศึกษาพระราชนิพนธ์ในพระบาทสมเด็จพระมงกุฎเกล้าเจ้าอยู่หัว (รัชกาลที่ ๖) โดยใช้การอ่านแปลความ ตีความ และขยายความโดยใช้ความรู้สาขาอื่นๆ และเหตุการณ์ทางประวัติศาสตร์ในสมัยนั้น

ตามหลักการวิจารณ์เบื้องต้น โดยวิเคราะห์รูปแบบ โครงเรื่อง ลักษณะของตัวละคร การใช้ถ้อยคำสำนวน

วิธีเสนอเรื่อง และฝึกแสดงความคิดเห็นเชิงวิจารณ์

โดยใช้กระบวนการอ่าน กระบวนการเขียนสื่อสาร กระบวนการฟังดูพูด กระบวนการคิดวิเคราะห์ การคิดเชื่อมโยงความรู้ กระบวนการกลุ่ม นำไปสู่การสร้างสรรค์ความรู้ความคิด เพื่อนำไปใช้ในการแสดงความคิดเห็น การตัดสินใจแก้ปัญหา และนำมาประยุกต์ใช้ในชีวิตจริง

เพื่อให้มีนิสัยรักการอ่าน การเขียน ตระหนักเห็นคุณค่าของการอ่านและการพิจารณาวรรณกรรม เกิดจิตสำนึกในความรักชาติ ศาสน์ กษัตริย์ มีวินัย รักความเป็นไทย นำไปสู่การใช้ภาษาไทยได้อย่างถูกต้องและรักษาภาษาไทยไว้เป็นสมบัติของชาติ

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. อธิบายเกี่ยวกับหลักการวิจารณ์วรรณคดีเบื้องต้นได้
2. อธิบายพระราชประวัติของพระบาทสมเด็จพระมงกุฎเกล้าเจ้าอยู่หัวได้ โดยเฉพาะพระอัจฉริยภาพทางด้านวรรณกรรม
3. อ่านจับใจความสำคัญพระราชนิพนธ์ของพระบาทสมเด็จพระมงกุฎเกล้าเจ้าอยู่หัว
4. แปลความ ตีความ และขยายความเรื่องที่อ่านโดยใช้ความรู้สาขาอื่นๆ และเหตุการณ์ทางประวัติศาสตร์ในสมัยรัชกาลที่ ๖
5. วิเคราะห์พระราชนิพนธ์ของพระบาทสมเด็จพระมงกุฎเกล้าเจ้าอยู่หัวในด้านรูปแบบ โครงเรื่อง วิธีเสนอเรื่อง ลักษณะของตัวละคร การใช้ถ้อยคำสำนวน และคุณค่าทางสังคม
6. อภิปรายแสดงความรู้ความคิดเห็นจากการอ่านพระราชนิพนธ์ของพระบาทสมเด็จพระมงกุฎเกล้าเจ้าอยู่หัวอย่างสร้างสรรค์

**รวมทั้งหมด ๖ ผลการเรียนรู้**

**คำอธิบายรายวิชาเพิ่มเติม**

**I ๒๐๒๐๒ การสื่อสารและการนำเสนอ กลุ่มสาระการเรียนรู้ภาษาไทย**

**ชั้นมัธยมศึกษาปีที่ ๑ เวลา ๔๐ ชั่วโมง จำนวน ๑.๐ หน่วยกิต**

....................................................................................................................................................................

ศึกษา เรียบเรียง และถ่ายทอดความคิดอย่างชัดเจน เป็นระบบจากข้อมูลองค์ความรู้จากการศึกษาค้นคว้าในรายวิชาการศึกษาค้นคว้าและสร้างองค์ความรู้ (Research and Knowledge Formation) โดยเขียนโครงร่าง บทนำ เนื้อเรื่อง สรุป ในรูปของรายงานเชิงวิชาการ โดยใช้คำจำนวน ๒,๕๐๐ คำ มีการอ้างอิงแหล่งความรู้ที่เชื่อถือได้อย่างหลากหลาย เรียบเรียงและถ่ายทอดความคิดอย่างชัดเจน เป็นระบบ มีการนำเสนอในรูปแบบเดี่ยว (Oral individual) หรือกลุ่ม (Oral panel presentation) โดยใช้สื่อประกอบที่หลากหลาย และเผยแพร่ผลงานสู่สาธารณะ เพื่อให้เกิดทักษะ ในการเขียนรายงานเชิงวิชาการ และทักษะการสื่อสารที่มีประสิทธิภาพ เห็นประโยชน์และคุณค่าในการสร้างสรรค์งานและถ่ายทอดสิ่งที่เรียนรู้ให้เป็นประโยชน์แก่สาธารณะ

โดยใช้กระบวนการเรียนรู้ การสืบค้นข้อมูล การคิดวิเคราะห์ การคิดเชื่อมโยง การศึกษาค้นคว้าด้วยตนเอง และการนำเสนอและเผยแพร่โดยใช้สื่อประกอบที่หลากหลาย เพื่อให้เกิดทักษะในการสื่อสารที่มีประสิทธิภาพและเผยแพร่สู่สาธารณะชน

เพื่อให้เกิดทักษะการคิดวิเคราะห์ มีความรู้ความเข้าใจกระบวนการค้นคว้า สั่งสมประสบการณ์ในการค้นคว้าหาความรู้ด้วยสติปัญญาของตนเองอย่างมีประสิทธิภาพ มีนิสัยรักการอ่าน การเขียน การพูด มีสมรรถนะในการสื่อสารและการนำเสนอที่มีประสิทธิภาพ เห็นประโยชน์และคุณค่าในการสร้างสรรค์ผลงาน มีคุณธรรม จริยธรรม ค่านิยมที่เหมาะสมและนำไปใช้ประโยชน์ในชีวิตประจำวัน

**เพื่อให้ผู้เรียนมีความรู้ความสามารถตามผลการเรียนรู้ต่อไปนี้**

1. วางโครงร่างการเขียนตามหลักเกณฑ์ องค์ประกอบและวิธีการเขียนโครงร่าง
2. เขียนรายงานการศึกษาค้นคว้าเชิงวิชาการภาษาไทย ความยาว ๒,๕๐๐ คำ (๗ หน้า A4 ขึ้นไป)
3. นำเสนอข้อค้นพบ ข้อสรุปจากประเด็นที่เลือกในรูปแบบเดี่ยวหรือกลุ่ม (Oral individual presentation) (Oral panel presentation)
4. ใช้สื่อ อุปกรณ์ในการนำเสนอได้อย่างเหมาะสม
5. เผยแพร่ผลงานสู่สาธารณะ
6. เห็นประโยชน์และคุณค่าในการสร้างสรรค์งานและถ่ายทอดสิ่งที่เรียนรู้แก่สาธารณะ

**รวมทั้งหมด ๖ ผลการเรียนรู้**

**คำอธิบายกิจกรรมพัฒนาผู้เรียน**

**I ๒๐๙๐๓ การนำความรู้ไปใช้บริการสังคม กลุ่มสาระการเรียนรู้ภาษาไทย**

**ชั้นมัธยมศึกษาปีที่ ๑ เวลา ๒๐ ชั่วโมง**

...........................................................................................................................................................................

เป็นกิจกรรมพัฒนาผู้เรียนที่มุ่งเน้นให้นักเรียนนำความรู้หรือที่ได้จากการศึกษาค้นคว้า และเรียนรู้จากรายวิชาเพิ่มเติม การศึกษาค้นคว้า และการสร้างองค์ความรู้ (Research and Knowledge Formation-IS1) และการสื่อสารการนำเสนอ (Communication and Presentation-IS2) ไปสู่การปฏิบัติในการสร้างสรรค์ โครงงาน/โครงการต่างๆ ที่ก่อให้เกิดประโยชน์ต่อสาธารณะหรือบริการสังคม ชุมชน ประเทศหรือสังคมโลก มีการกำหนดเป้าหมาย วัตถุประสงค์ วางแผน การทำงาน และตรวจสอบความก้าวหน้า วิเคราะห์ วิจารณ์ผลที่ได้จากการปฏิบัติกิจกรรมหรือโครงงาน/โครงการโดยใช้กระบวนการกลุ่ม เพื่อให้ผู้เรียนมีทักษะ การคิดสร้างสรรค์ เป็นกิจกรรมจิตอาสาที่ไม่มีค่าจ้างตอบแทน เป็นกิจกรรมที่ให้ มีความตระหนักรู้ มีสำนึก

ความรับผิดชอบต่อตนเองและต่อสังคม

โดยใช้กระบวนการกลุ่ม กระบวนการสื่อสาร นำไปสู่การสร้างสรรค์ความรู้ความคิด เพื่อนำไปใช้

ในการเผยแพร่ผลงาน การแสดงความคิดเห็น การตัดสินใจแก้ปัญหา และนำมาประยุกต์ใช้ในชีวิตจริง

เพื่อให้เกิดความตระหนักรู้ มีสำนึกความรับผิดชอบต่อตนเองและต่อสังคม มีคุณธรรม จริยธรรม ค่านิยมที่เหมาะสมและนำไปใช้ประโยชน์ในชีวิตประจำวัน

**เพื่อให้ผู้เรียนมีความรู้ความสามารถต่อไปนี้**

1. วิเคราะห์องค์ความรู้หรือประสบการณ์จากการเรียนในสาระ IS1 และ IS2 เพื่อกำหนดแนวทางไปสู่การปฏิบัติให้เกิดประโยชน์ต่อสังคม (Public Service)
2. เขียนเป้าหมาย/วัตถุประสงค์ เค้าโครง กิจกรรม/โครงงานและแผนปฏิบัติโครงงาน/โครงการ
3. ปฏิบัติตามแผนและตรวจสอบความก้าวหน้าทางการปฏิบัติโครงงาน/โครงการ
4. ร่วมแสดงความคิดเห็น วิเคราะห์ วิพากษ์ การปฏิบัติโครงงาน/ โครงการ
5. สรุปผลการปฏิบัติกิจกรรม/โครงงาน/โครงการ และแสดงความรู้สึกความคิดเห็นต่อผลการปฏิบัติงานหรือกิจกรรม ซึ่งแสดงถึงการตระหนักรู้ มีสำนึกความรับผิดชอบต่อตนเองและสังคม

**รวมทั้งหมด ๕ ผลการเรียนรู้**

**การจัดการศึกษาสำหรับกลุ่มเป้าหมายเฉพาะ**

 การจัดการศึกษาสำหรับกลุ่มเป้าหมายเฉพาะ เช่น การศึกษาเฉพาะทาง การศึกษาสำหรับผู้มีความสามารถพิเศษ การศึกษาทางเลือก การศึกษาสำหรับผู้ด้อยโอกาส การศึกษาตามอัธยาศัย ให้มีคุณภาพตามมาตรฐานของหลักสูตร เป็นไปตามหลักเกณฑ์และวิธีการที่กระทรวงศึกษาธิการกำหนด

**การจัดการเรียนรู้**

การจัดการเรียนรู้เป็นกระบวนการสำคัญในการนำหลักสูตรสู่การปฏิบัติ หลักสูตรแกนกลาง

การศึกษาขั้นพื้นฐาน เป็นหลักสูตรที่มีมาตรฐานการเรียนรู้ สมรรถนะสำคัญและคุณลักษณะอันพึงประสงค์ ของผู้เรียน เป็นเป้าหมายสำหรับพัฒนาเด็กและเยาวชนในการพัฒนาผู้เรียนให้มีคุณสมบัติตามเป้าหมายหลักสูตร ผู้สอนพยายามคัดสรรกระบวนการเรียนรู้ จัดการเรียนรู้โดยช่วยให้ผู้เรียนเรียนรู้ผ่านสาระที่กำหนดไว้ในหลักสูตร ๘ กลุ่มสาระการเรียนรู้ รวมทั้งปลูกฝังเสริมสร้างคุณลักษณะอันพึงประสงค์ พัฒนาทักษะต่างๆ อันเป็นสมรรถนะสำคัญให้ผู้เรียนบรรลุตามเป้าหมาย

**๑. หลักการจัดการเรียนรู้**

 การจัดการเรียนรู้เพื่อให้ผู้เรียนมีความรู้ความสามารถตามมาตรฐานการเรียนรู้สมรรถนะสำคัญ และคุณลักษณะอันพึงประสงค์ตามที่กำหนดไว้ในหลักสูตรแกนกลางการศึกษาขั้นพื้นฐาน โดยยึดหลักว่า ผู้เรียนมีความสำคัญที่สุด เชื่อว่าทุกคนมีความสามารถเรียนรู้และพัฒนาตนเองได้ ยึดประโยชน์ที่เกิดกับผู้เรียน กระบวนการจัดการเรียนรู้ต้องส่งเสริมให้ผู้เรียน สามารถพัฒนาตามธรรมชาติและเต็มตามศักยภาพ คำนึงถึงความแตกต่างระหว่างบุคคลและพัฒนาการทางสมอง เน้นให้ความสำคัญทั้งความรู้ และคุณธรรม

 **๒. กระบวนการเรียนรู้**

 การจัดการเรียนรู้ที่เน้นผู้เรียนเป็นสำคัญ ผู้เรียนจะต้องอาศัยกระบวนการเรียนรู้ที่หลากหลาย เป็นเครื่องมือที่จะนำพาตนเองไปสู่เป้าหมายของหลักสูตร กระบวนการเรียนรู้ที่จำเป็นสำหรับผู้เรียน อาทิ กระบวนการเรียนรู้แบบบูรณาการ กระบวนการสร้างความรู้ กระบวนการคิดกระบวนการทางสังคม กระบวนการเผชิญสถานการณ์และแก้ปัญหา กระบวนการเรียนรู้จากประสบการณ์จริง กระบวนการปฏิบัติ ลงมือทำจริง กระบวนการจัดการ กระบวนการวิจัย กระบวนการเรียนรู้การเรียนรู้ของตนเอง กระบวนการ พัฒนาลักษณะนิสัย กระบวนการเหล่านี้เป็นแนวทางในการจัดการเรียนรู้ที่ผู้เรียนควรได้รับการฝึกฝน พัฒนา เพราะจะสามารถช่วยให้ผู้เรียนเกิดการเรียนรู้ได้ดี บรรลุเป้าหมายของหลักสูตร ดังนั้น ผู้สอนจึงจำเป็นต้องศึกษาทำความเข้าใจในกระบวนการเรียนรู้ต่าง ๆ เพื่อให้สามารถเลือกใช้ในการจัดกระบวนการเรียนรู้ได้อย่างมีประสิทธิภาพ

 **๓. การออกแบบการจัดการเรียนรู้**

 โรงเรียนได้กำหนดให้ผู้สอนต้องศึกษาหลักสูตรสถานศึกษาให้เข้าใจถึงมาตรฐานการเรียนรู้ ตัวชี้วัด สมรรถนะสำคัญของผู้เรียน คุณลักษณะอันพึงประสงค์ และสาระการเรียนรู้ที่เหมาะสมกับผู้เรียน แล้วจึงพิจารณาออกแบบการจัดการเรียนรู้โดยเลือกใช้วิธีสอนและเทคนิคการสอน สื่อ/แหล่งเรียนรู้ การวัดและประเมินผล เพื่อให้ผู้เรียนได้พัฒนาเต็มตามศักยภาพและบรรลุตามเป้าหมายที่กำหนด

**๔. บทบาทของผู้สอนและผู้เรียน**

 การจัดการเรียนรู้เพื่อให้ผู้เรียนมีคุณภาพตามเป้าหมายของหลักสูตร ทั้งผู้สอนและผู้เรียนควรมีบทบาท ดังนี้

 **๔.๑ บทบาทของผู้สอน**

๑) ศึกษาวิเคราะห์ผู้เรียนเป็นรายบุคคล แล้วนำข้อมูลมาใช้ในการวางแผนการจัดการเรียนรู้ที่ท้าทายความสามารถของผู้เรียน

๒) กำหนดเป้าหมายที่ต้องการให้เกิดขึ้นกับผู้เรียน ด้านความรู้และทักษะ กระบวนการ

 ที่เป็นความคิดรวบยอด หลักการ และความสัมพันธ์ รวมทั้งคุณลักษณะอันพึงประสงค์

๓) ออกแบบการเรียนรู้และจัดการเรียนรู้ที่ตอบสนองความแตกต่างระหว่างบุคคลและ
 พัฒนาการทางสมอง เพื่อนำผู้เรียนไปสู่เป้าหมาย

๔) จัดบรรยากาศที่เอื้อต่อการเรียนรู้ และดูแลช่วยเหลือผู้เรียนให้เกิดการเรียนรู้

๕) จัดเตรียมและเลือกใช้สื่อให้เหมาะสมกับกิจกรรม นำภูมิปัญญาท้องถิ่น เทคโนโลยีที่
 เหมาะสมมาประยุกต์ใช้ในการจัดการเรียนการสอน

๖) ประเมินความก้าวหน้าของผู้เรียนด้วยวิธีการที่หลากหลายเหมาะสมกับธรรมชาติของวิชาและระดับพัฒนาการของผู้เรียน

๗) วิเคราะห์ผลการประเมินมาใช้ในการซ่อมเสริมและพัฒนาผู้เรียน รวมทั้งปรับปรุงการจัดการเรียนการสอนของตนเอง

**๔.๒ บทบาทของผู้เรียน**

๑) กำหนดเป้าหมาย วางแผน และรับผิดชอบการเรียนรู้ของตนเอง

๒) เสาะแสวงหาความรู้ เข้าถึงแหล่งการเรียนรู้ วิเคราะห์ สังเคราะห์ข้อความรู้ ตั้งคำถาม คิดหาคำตอบหรือหาแนวแก้ปัญหาด้วยวิธีการต่าง ๆ

๓) ลงมือปฏิบัติจริง สรุปสิ่งที่ได้เรียนรู้ด้วยตนเอง และนำความรู้ไปประยุกต์ใช้ในสถานการณ์ต่าง ๆ

๔) มีปฏิสัมพันธ์ ทำงาน ทำกิจกรรมร่วมกับกลุ่มและครู

๕) ประเมินและพัฒนากระบวนการเรียนรู้ของตนเองอย่างต่อเนื่อง

**สื่อการเรียนรู้และแหล่งการเรียนรู้**

 สื่อการเรียนรู้เป็นเครื่องมือส่งเสริมสนับสนุนการจัดการกระบวนการเรียนรู้ ให้ผู้เรียนเข้าถึงความรู้ ทักษะกระบวนการ และคุณลักษณะตามมาตรฐานของหลักสูตรได้อย่างมีประสิทธิภาพ สื่อการเรียนรู้มีหลากหลายประเภท ทั้งสื่อธรรมชาติ สื่อสิ่งพิมพ์ สื่อเทคโนโลยี และเครือข่ายการเรียนรู้ต่างๆ ที่มีในท้องถิ่น การเลือกใช้สื่อควรเลือกให้มีความเหมาะสมระดับพัฒนาการ และลีลาการเรียนรู้ที่หลากหลายของผู้เรียน

  โรงเรียนบุญวาทย์วิทยาลัยสนับสนุนและส่งเสริมให้นักเรียนได้พัฒนาศักยภาพของตนเองสู่ความเป็นเลิศในทุกด้านตามความสามารถ ความถนัด ความสนใจ จึงส่งเสริมให้มีการใช้สื่อและแหล่งการเรียนรู้ ดังนี้

๑) สนับสนุนและส่งเสริมให้ครูจัดทำและจัดหาสื่อ และแหล่งการเรียนรู้ทุกประเภทที่มีคุณภาพ รวมทั้งการสร้างเครือข่ายการเรียนรู้ต่าง ๆที่มีอยู่ในท้องถิ่น ชุมชนและแหล่งอื่น ๆ เน้นสื่อที่ผู้เรียนและครูใช้ศึกษาค้นคว้าหาความรู้ด้วยตนเอง เสริมความรู้ให้ผู้สอนรวมทั้งจัดหาสิ่งที่มีอยู่ในท้องถิ่นมาประยุกต์ใช้เป็นสื่อการเรียนรู้ ตลอดจนการประเมินคุณภาพของสื่อการเรียนรู้ที่เลือกใช้อย่างเป็นระบบ

๒) สนับสนุนให้ครูสามารถนำสื่อต่าง ๆที่มีอยู่รอบตัว และในระบบสารสนเทศมาใช้ในการเรียนรู้โดยใช้วิจารณญาณในการเลือก ได้แก่ สื่อสิ่งพิมพ์ สื่อเทคโนโลยี สื่อบุคคล สื่อธรรมชาติและสิ่งแวดล้อม สื่อกิจกรรม กระบวนการ สื่อวัสดุ เครื่องมือ และอุปกรณ์ต่าง ๆ โดยมีหลักการใช้สื่อเพื่อให้มีประสิทธิภาพคือ สื่อจะต้องสัมพันธ์กับจุดมุ่งหมายและเนื้อหาที่จะสอน มีความเหมาะสมกับผู้เรียน มีความเป็นไปได้และค่าใช้จ่ายเหมาะสม ความสะดวกและความสามารถในการใช้สื่อการเรียนรู้

 ๒.๓) เน้นการพัฒนาห้องสมุดกลาง ห้องสมุดประจำกลุ่มสาระการเรียนรู้ต่าง ๆ ให้เป็นแหล่งการเรียนรู้ที่สมบูรณ์ พร้อมด้วยสื่อสิ่งพิมพ์ที่หลากหลาย ฝึกให้นักเรียนแสวงหาแหล่งข้อมูลและวิธีการค้นคว้าข้อมูลจากสื่อเทคโนโลยี และแหล่งความรู้ต่าง ๆ ด้วยตนเองอย่างอิสระ ตลอดจนได้รับการฝึกให้สามารถคิด วิเคราะห์ เพื่อเลือกสรรข้อมูลมาใช้ประโยชน์

 ๒.๔) พัฒนาแหล่งการเรียนรู้ต่าง ๆทั้งในโรงเรียนเช่น ห้องศูนย์การเรียน อุทยาน
วิทยาศาสตร์ชุมชน อุทยานนักวิทยาศาสตร์เอกของโลก อุทยานวรรณคดีไทย ลานกีฬา ให้มีความเหมาะสม มีบรรยากาศแห่งการเรียนรู้ ส่วนแหล่งการเรียนรู้นอกโรงเรียน ใช้การประสานเครือข่ายชุมชนและท้องถิ่น เพื่อช่วยเป็นแหล่งการเรียนรู้ ศึกษา ค้นคว้า เพิ่มเติม

 ๒.๕) จัดให้มีการประเมินคุณภาพของสื่อ และจัดทำทะเบียนบัญชีรายชื่อสื่อ ให้เป็นระบบในการจัดทำ การเลือกใช้ และการประเมินคุณภาพสื่อการเรียนรู้ที่ใช้ โรงเรียนส่งเสริมและสนับสนุน โดยให้ครูคำนึงถึงหลักการสำคัญของสื่อการเรียนรู้ เช่น ความสอดคล้องกับหลักสูตรแกน กลาง วัตถุประสงค์การเรียนรู้ การออกแบบกิจกรรมการเรียนรู้ การจัดประสบการณ์ให้ผู้เรียน เนื้อหามีความถูกต้องและทันสมัย

ไม่กระทบความมั่นคงของชาติ ไม่ขัดต่อศีลธรรม มีการใช้ภาษาที่ถูกต้อง รูปแบบการนำเสนอที่เข้าใจง่าย และน่าสนใจ

**การวัดและประเมินผลการเรียนรู้**

 การวัดและประเมินผลการเรียนรู้ของผู้เรียนต้องอยู่บนหลักการพื้นฐานสองประการคือ

 การประเมินเพื่อพัฒนาผู้เรียนและเพื่อตัดสินผลการเรียน ในการพัฒนาคุณภาพการเรียนรู้ของผู้เรียนให้ประสบผลสำเร็จนั้น ผู้เรียนจะต้องได้รับการพัฒนาและประเมินตามตัวชี้วัดเพื่อให้บรรลุตามมาตรฐานการเรียนรู้ สะท้อนสมรรถนะสำคัญ และคุณลักษณะอันพึงประสงค์ของผู้เรียนซึ่งเป็นเป้าหมายหลักในการวัดและประเมินผลการเรียนรู้ในทุกระดับไม่ว่าจะเป็นระดับชั้นเรียน ระดับสถานศึกษา ระดับเขตพื้นที่การศึกษา และระดับชาติ การวัดและประเมินผลการเรียนรู้ เป็นกระบวนการพัฒนาคุณภาพผู้เรียน โดยใช้ผลการประเมินเป็นข้อมูลและสารสนเทศที่แสดงพัฒนาการ ความก้าวหน้า และความสำเร็จทางการเรียนของผู้เรียน ตลอดจนข้อมูลที่เป็นประโยชน์ต่อการส่งเสริมให้ผู้เรียนเกิดการพัฒนาและเรียนรู้อย่างเต็มตามศักยภาพ

 การวัดและประเมินผลการเรียนรู้ แบ่งออกเป็น ๔ ระดับ ได้แก่ ระดับชั้นเรียน ระดับสถานศึกษา

ระดับเขตพื้นที่การศึกษา และระดับชาติ สำหรับกลุ่มสาระการเรียนรู้ โรงเรียนบุญวาทย์วิทยาลัยกำหนดวัดและประเมินผลใน ๒ ระดับคือ ระดับชั้นเรียน และระดับสถานศึกษา มีรายละเอียด ดังนี้

 **๑. การประเมินระดับชั้นเรียน** เป็นการวัดและประเมินผลที่อยู่ในกระบวนการจัดการเรียนรู้

ผู้สอนดำเนินการเป็นปกติและสม่ำเสมอ ในการจัดการเรียนการสอน ใช้เทคนิคการประเมินอย่างหลากหลาย เช่น การซักถาม การสังเกต การตรวจการบ้าน การประเมินโครงงาน การประเมินชิ้นงาน/ภาระงาน แฟ้มสะสมงาน การใช้แบบทดสอบ ฯลฯ โดยผู้สอนเป็นผู้ประเมินเองหรือเปิดโอกาสให้ผู้เรียนประเมินตนเอง เพื่อนประเมินเพื่อน ผู้ปกครองร่วมประเมิน ในกรณีที่ไม่ผ่านตัวชี้วัดให้มีการสอนซ่อมเสริม

 การประเมินระดับชั้นเรียนเป็นการตรวจสอบว่า ผู้เรียนมีพัฒนาการความก้าวหน้าในการเรียนรู้

 อันเป็นผลมาจากการจัดกิจกรรมการเรียนการสอนหรือไม่ และมากน้อยเพียงใด มีสิ่งที่จะต้องได้รับการพัฒนาปรับปรุงและส่งเสริมในด้านใด นอกจากนี้ยังเป็นข้อมูลให้ผู้สอนใช้ปรับปรุงการเรียนการสอนของตนด้วย ทั้งนี้โดยสอดคล้องกับมาตรฐานการเรียนรู้และตัวชี้วัด

**๒. การประเมินระดับสถานศึกษา** เป็นการประเมินที่สถานศึกษาดำเนินการเพื่อตัดสินผลการ

เรียนของผู้เรียนเป็นรายปี/รายภาค ผลการประเมินการอ่าน คิดวิเคราะห์และเขียน คุณลักษณะอันพึงประสงค์ และกิจกรรมพัฒนาผู้เรียน นอกจากนี้เพื่อให้ได้ข้อมูลเกี่ยวกับการจัดการศึกษาของสถานศึกษา
ว่าส่งผลต่อการเรียนรู้ของผู้เรียนตามเป้าหมายหรือไม่ ผู้เรียนมีจุดพัฒนาในด้านใด รวมทั้งสามารถนำ
ผลการเรียนของผู้เรียนในสถานศึกษาเปรียบเทียบกับเกณฑ์ระดับชาติ ผลการประเมินระดับสถานศึกษา

จะเป็นข้อมูลและสารสนเทศเพื่อการปรับปรุงนโยบาย หลักสูตร โครงการ หรือวิธีการจัดการเรียนการสอน ตลอดจนเพื่อการจัดทำแผนพัฒนาคุณภาพการศึกษาของสถานศึกษาตามแนวทางการประกันคุณภาพการศึกษาและการรายงานผลการจัดการศึกษาต่อคณะกรรมการสถานศึกษา สำนักงานเขตพื้นที่การศึกษา สำนักงานคณะกรรมการการศึกษาขั้นพื้นฐาน ผู้ปกครองและชุมชน

 ข้อมูลการประเมินในระดับต่าง ๆ โรงเรียนนำไปใช้ในการตรวจสอบ ทบทวนพัฒนาคุณภาพผู้เรียน และจัดระบบดูแลช่วยเหลือ ปรับปรุงแก้ไข ส่งเสริมสนับสนุนเพื่อให้ผู้เรียนได้พัฒนาเต็มตามศักยภาพ

บนพื้นฐานความแตกต่างระหว่างบุคคลที่จำแนกตามสภาพปัญหาและความต้องการ ได้แก่ กลุ่มผู้เรียนทั่วไป กลุ่มผู้เรียนที่มีความสามารถพิเศษ กลุ่มผู้เรียนที่มีผลสัมฤทธิ์ทางการเรียนต่ำ กลุ่มผู้เรียนที่มีปัญหาด้านวินัยและพฤติกรรม กลุ่มผู้เรียนที่ปฏิเสธโรงเรียน กลุ่มผู้เรียนที่มีปัญหาทางเศรษฐกิจและสังคม กลุ่มพิการทางร่างกายและสติปัญญา เป็นต้น ข้อมูลจากการประเมินจึงใช้ในการดำเนินการช่วยเหลือผู้เรียนได้ทันท่วงที เป็นโอกาสให้ผู้เรียนได้รับการพัฒนาและประสบความสำเร็จในการเรียน โรงเรียน ได้จัดทำระเบียบว่าด้วยการวัดและประเมินผลการเรียนของสถานศึกษาสอดคล้องและเป็นไปตามหลักเกณฑ์และแนวปฏิบัติที่เป็นข้อกำหนดของหลักสูตรแกนกลางการศึกษาขั้นพื้นฐาน เพื่อให้บุคลากรที่เกี่ยวข้องทุกฝ่ายถือปฏิบัติร่วมกัน

**เกณฑ์การวัดและประเมินผลการเรียน**

**๑. การตัดสิน การให้ระดับและการรายงานผลการเรียน**

๑.๑ **การตัดสินผลการเรียน**

 ในการตัดสินผลการเรียนของกลุ่มสาระการเรียนรู้ การอ่าน คิดวิเคราะห์และเขียน คุณลักษณะ อันพึงประสงค์ และกิจกรรมพัฒนาผู้เรียนนั้น ผู้สอนคำนึงถึงการพัฒนาผู้เรียนแต่ละคนเป็นหลัก และต้องเก็บข้อมูลของผู้เรียนทุกด้านอย่างสม่ำเสมอและต่อเนื่องในแต่ละภาคเรียน รวมทั้งสอนซ่อมเสริมผู้เรียนให้พัฒนาจนเต็มตามศักยภาพ

(๑) ตัดสินผลการเรียนเป็นรายวิชา ผู้เรียนต้องมีเวลาเรียนตลอดภาคเรียนไม่น้อยกว่าร้อยละ ๘๐ ของเวลาเรียนทั้งหมดในรายวิชานั้น ๆ

(๒) ผู้เรียนต้องได้รับการประเมินทุกตัวชี้วัด และผ่านตามเกณฑ์ที่สถานศึกษากำหนด

(๓) ผู้เรียนต้องได้รับการตัดสินผลการเรียนทุกรายวิชา

(๔) ผู้เรียนต้องได้รับการประเมิน และมีผลการประเมินผ่านตามเกณฑ์ที่โรงเรียนกำหนด ในการอ่าน คิดวิเคราะห์และเขียน คุณลักษณะอันพึงประสงค์ และกิจกรรมพัฒนาผู้เรียน

 **๑.๒ การให้ระดับผลการเรียน**

ในการตัดสินเพื่อให้ระดับผลการเรียนรายวิชา ให้ใช้ตัวเลขแสดงระดับผลการเรียนเป็น ๘ ระดับ คือ

๔ หมายถึง ช่วงคะแนนเป็นร้อยละ ๘๐ - ๑๐๐

๓.๕ หมายถึง ช่วงคะแนนเป็นร้อยละ ๗๕ - ๗๙

๓ หมายถึง ช่วงคะแนนเป็นร้อยละ ๗๐ - ๗๔

๒.๕ หมายถึง ช่วงคะแนนเป็นร้อยละ ๖๕ - ๖๙

๒ หมายถึง ช่วงคะแนนเป็นร้อยละ ๖๐ - ๖๔

๑.๕ หมายถึง ช่วงคะแนนเป็นร้อยละ ๕๕ - ๕๙

๑ หมายถึง ช่วงคะแนนเป็นร้อยละ ๕๐ – ๕๔

๐ หมายถึง ช่วงคะแนนเป็นร้อยละ ๐ – ๔๙

 การประเมินการอ่าน คิดวิเคราะห์และเขียน และคุณลักษณะอันพึงประสงค์นั้น ให้ระดับผลการประเมินเป็น ดีเยี่ยม ดี และผ่าน

 การประเมินกิจกรรมพัฒนาผู้เรียน จะต้องพิจารณาทั้งเวลาการเข้าร่วมกิจกรรม การปฏิบัติ

กิจกรรมและผลงานของผู้เรียน ตามเกณฑ์ที่โรงเรียนกำหนด และให้ผลการเข้าร่วมกิจกรรมเป็นผ่าน

และไม่ผ่าน

 **๑.๓ การรายงานผลการเรียน**

 การรายงานผลการเรียน เป็นการสื่อสารให้ผู้ปกครองและผู้เรียน ทราบความก้าวหน้า

ในการเรียนรู้ของผู้เรียน ซึ่งโรงเรียนจะสรุปผลการประเมินและจัดทำเอกสาร รายงานให้ผู้ปกครองทราบเป็นระยะ ๆ หรืออย่างน้อยภาคเรียนละ ๑ ครั้ง

 การรายงานผลการเรียน โรงเรียนจะรายงานเป็นระดับคุณภาพการปฏิบัติของผู้เรียนที่สะท้อนมาตรฐานการเรียนรู้กลุ่มสาระการเรียนรู้

**๒. เกณฑ์การจบการศึกษา**

 หลักสูตรแกนกลางการศึกษาขั้นพื้นฐาน กำหนดเกณฑ์กลางสำหรับการจบการศึกษาเป็น ดังนี้

  **๒.๑ เกณฑ์การจบระดับชั้นมัธยมศึกษาตอนต้น**

 (๑) ผู้เรียนเรียนรายวิชาพื้นฐานและเพิ่มเติมไม่เกิน ๘๑ หน่วยกิต โดยเป็นรายวิชาพื้นฐาน

๖๖ หน่วยกิต และรายวิชาเพิ่มเติมตามที่สถานศึกษากำหนด

 (๒) ผู้เรียนต้องได้หน่วยกิต ตลอดหลักสูตรไม่น้อยกว่า ๗๗ หน่วยกิต โดยเป็นรายวิชา

พื้นฐาน ๖๖ หน่วยกิต และรายวิชาเพิ่มเติมไม่น้อยกว่า ๑๑ หน่วยกิต

 (๓) ผู้เรียนมีผลการประเมิน การอ่าน คิดวิเคราะห์และเขียน ในระดับผ่าน เกณฑ์

การประเมินตามที่สถานศึกษากำหนด

 (๔) ผู้เรียนมีผลการประเมินคุณลักษณะอันพึงประสงค์ ในระดับผ่านเกณฑ์การประเมิน

ตามที่สถานศึกษากำหนด

 (๕) ผู้เรียนเข้าร่วมกิจกรรมพัฒนาผู้เรียนและมีผลการประเมินผ่านเกณฑ์การประเมิน

ตามที่สถานศึกษากำหนด

 **๒.๒ เกณฑ์การจบระดับชั้นมัธยมศึกษาตอนปลาย**

(๑) ผู้เรียนเรียนรายวิชาพื้นฐานและเพิ่มเติม ไม่น้อยกว่า ๘๑ หน่วยกิต โดยเป็นรายวิชา

พื้นฐาน ๔๑ หน่วยกิต รายวิชาเพิ่มเติมตามที่สถานศึกษากำหนด

(๒) ผู้เรียนต้องได้หน่วยกิต ตลอดหลักสูตรไม่น้อยกว่า ๗๗ หน่วยกิต โดยเป็นรายวิชา

พื้นฐาน ๔๑ หน่วยกิต และรายวิชาเพิ่มเติม ไม่น้อยว่า ๓๖ หน่วยกิต

(๓) ผู้เรียนมีผลการประเมิน การอ่าน คิดวิเคราะห์และเขียน ในระดับผ่านเกณฑ์

การประเมินตามที่สถานศึกษากำหนด

(๔) ผู้เรียนมีผลการประเมินคุณลักษณะอันพึงประสงค์ ในระดับผ่านเกณฑ์การประเมิน

ตามที่สถานศึกษากำหนด

(๕) ผู้เรียนเข้าร่วมกิจกรรมพัฒนาผู้เรียนและมีผลการประเมินผ่านเกณฑ์การประเมิน

ตามที่สถานศึกษากำหนด

 สำหรับการจบการศึกษาสำหรับกลุ่มเป้าหมายเฉพาะ เช่น การศึกษาเฉพาะทาง การศึกษาสำหรับผู้มีความสามารถพิเศษ การศึกษาทางเลือก การศึกษาสำหรับผู้ด้อยโอกาส การศึกษาตามอัธยาศัยให้คณะกรรมการของสถานศึกษา และผู้ที่เกี่ยวข้อง ดำเนินการวัดและประเมินผลการเรียนรู้ตามหลักเกณฑ์

ในแนวปฏิบัติการวัดและประเมินผลการเรียนรู้ของหลักสูตรแกนกลางการศึกษาขั้นพื้นฐานสำหรับกลุ่ม เป้าหมายเฉพาะ

**แนวดำเนินการใช้หลักสูตร**

 การจัดหลักสูตรระดับชั้นมัธยมศึกษา มุ่งเน้นการศึกษาเพื่อเพิ่มพูนความรู้และทักษะเฉพาะด้าน

มุ่งปลูกฝังความรู้ ความสามารถและทักษะในวิทยาการและเทคโนโลยีเพื่อให้เกิดความคิดริเริ่มสร้างสรรค์ นำไปใช้ให้เกิดประโยชน์ต่อการศึกษาต่อ และการประกอบอาชีพมุ่งมั่นพัฒนาตนและประเทศตามบทบาทของตน สามารถเป็นผู้นำและผู้ให้บริการชุมชนในด้านต่าง ๆ ดังนี้

 **๑) การจัดการเรียนรู้ตามพระราชบัญญัติการศึกษาแห่งชาติ พ.ศ.๒๕๔๒**

 การจัดการเรียนรู้ตามสาระการเรียนรู้ต่าง ๆใช้กระบวนการและวิธีการที่หลากหลายโดยคำนึงถึงพัฒนาการทางด้านร่างกายและสติปัญญา วิธีการเรียนรู้ ความสนใจ และความสามารถของผู้เรียนอย่างต่อเนื่อง เน้นการจัดการเรียนการสอนตามสภาพจริง การเรียนรู้ด้วยตนเอง การเรียนรู้จากธรรมชาติ

การเรียนรู้จากการปฏิบัติจริง และการเรียนรู้แบบบูรณาการ การใช้การวิจัยเป็นส่วนหนึ่งของกระบวนการเรียนรู้ การเรียนรู้คู่คุณธรรม นำกระบวนการอนุรักษ์และพัฒนาสิ่งแวดล้อม กระบวนการคิด และกระบวนการทางวิทยาศาสตร์สอดแทรกในการเรียนรู้ทุกกลุ่มสาระ ยึดผู้เรียนเป็นสำคัญโดยนำกระบวนการเรียนรู้จากกลุ่มสาระเดียวกันหรือต่างกลุ่มสาระการเรียนรู้มาบูรณาการในการจัดการเรียนรู้ โดยจัดในลักษณะการบูรณาการแบบผู้สอนคนเดียว การบูรณาการแบบคู่ขนาน การบูรณการแบบสหวิทยาการ และการบูรณาการแบบโครงการ

**๒) หน่วยกิตของสาระการเรียนรู้**

หน่วยกิต เป็นตัวเลขบอกค่าของปริมาณภาระงานในการเรียนแต่ละรายวิชา ซึ่งประกอบด้วยปริมาณของมาตรฐานการเรียนรู้ สาระการเรียนรู้ และกิจกรรมต่าง ๆที่ต้องปฏิบัติในแต่ละรายวิชา โดยกำหนดให้รายวิชาที่มีเวลาเรียน ๔๐ ชั่วโมงมีหน่วยกิตเท่ากับ ๑ รายวิชาที่มีเวลาเรียนภาคเรียนละ ๘๐ ชั่วโมงจะมีค่าเท่ากับ ๒ หน่วยกิต

**๓) รายวิชาพื้นฐานและรายวิชาเพิ่มเติม**

 ๓.๑) นักเรียนจะต้องเรียนรายวิชาพื้นฐานและรายวิชาเพิ่มเติมตามที่กำหนดไว้ในโครงสร้างของหลักสูตรแกนกลางการศึกษาขั้นพื้นฐาน โรงเรียนบุญวาทย์วิทยาลัย

 ๓.๒) การจัดการเรียนรู้รายวิชาพื้นฐานและรายวิชาเพิ่มเติมให้ครอบคลุมมาตรฐานการเรียนรู้และสาระการเรียนรู้ ให้เป็นไปตามคำสั่งกระทรวงศึกษาธิการที่ สพฐ. ๒๙๓/๒๕๕๑ ลงวันที่ ๑๑ กรกฎาคม พ.ศ.๒๕๕๑ และคำสั่งสำนักงานคณะกรรมการศึกษาขั้นพื้นฐาน ที่ ๖๘๓/๒๕๕๒ เรื่องการปรับปรุงโครงสร้างเวลาเรียนและเกณฑ์การจบการศึกษาตามหลักสูตรแกนกลางการศึกษาขั้นพื้นฐาน พ.ศ. ๒๕๕๑ ลงวันที่ ๑๓ พฤษภาคม ๒๕๕๒

**๔) การแก้ไขเปลี่ยนแปลงหลักสูตร**

 ในกรณีที่มีการยกเลิก เพิ่มเติมและเปลี่ยนแปลงรายวิชาต่าง ๆในหลักสูตรแกนกลางการศึกษาขั้นพื้นฐานระดับชั้นมัธยมศึกษา โรงเรียนบุญวาทย์วิทยาลัย ให้ทำเป็นประกาศหรือคำสั่งของคณะกรรมการการศึกษาขั้นพื้นฐานโรงเรียนบุญวาทย์วิทยาลัย

**เอกสารอ้างอิง**

กรมวิชาการ. (๒๕๔๖). **พระราชบัญญัติการศึกษาแห่งชาติ พ.ศ.๒๕๔๒ และที่แก้ไขเพิ่มเติม (ฉบับที่ ๒) พ.ศ.๒๕๔๕ และพระราชบัญญัติการศึกษาภาคบังคับ พ.ศ.๒๕๔๕**. กรุงเทพฯ: โรงพิมพ์อักษรไทย.

กระทรวงศึกษาธิการ. (๒๕๔๔). **หลักสูตรการศึกษาขั้นพื้นฐาน พุทธศักราช ๒๕๔๔**. กรุงเทพฯ:
 โรงพิมพ์คุรุสภาลาดพร้าว.

สภาพัฒนาการเศรษฐกิจและสังคมแห่งชาติ. (๒๕๔๙). **แผนพัฒนาเศรษฐกิจและสังคมแห่งชาติ ฉบับที่๑๐**.

สำนักงานเลขาธิการสภาการศึกษา. (๒๕๔๗). **ข้อเสนอยุทธศาสตร์การปฏิรูปการศึกษา**. กรุงเทพฯ: เซ็นจูรี่.

สำนักนายกรัฐมนตรี, สำนักงานคณะกรรมการการศึกษาแห่งชาติ. (๒๕๔๒). **พระราชบัญญัติการศึกษา
 แห่งชาติ พ.ศ.๒๕๔๒**. กรุงเทพฯ: โรงพิมพ์องค์การรับส่งสินค้าและพัสดุภัณฑ์(ร.ส.พ.)

สำนักผู้ตรวจราชการและติดตามประเมินผล. (๒๕๔๘). **การติดตามปัญหาอุปสรรคการใช้หลักสูตร
 การศึกษาขั้นพื้นฐาน พ.ศ.๒๕๔๔**.บันทึกที่ ศธ ๐๒๐๗/๒๖๙๒ ลงวันที่ ๑๙ กันยายน ๒๕๔๘.

สำนักวิชาการและมาตรฐานการศึกษา.(๒๕๔๖ ก.) **สรุปผลการประชุมวิเคราะห์หลักสูตรการศึกษา
 ขั้นพื้นฐาน** ๒๗-๒๘ ตุลาคม ๒๕๔๖ โรงแรมตรัง กรุงเทพฯ. (เอกสารอัดสำเนา).

สำนักวิชาการและมาตรฐานการศึกษา.(๒๕๔๖ ข.) **สรุปความเห็นจากการประชุมเสวนาหลักสูตร
 การศึกษาขั้นพื้นฐาน ๕ จุด**.พฤศจิกายน ๒๕๔๖.(เอกสารอัดสำเนา).

สำนักวิชาการและมาตรฐานการศึกษา.(๒๕๔๘ ก.) **รายงานการวิจัยการใช้หลักสูตรการศึกษา
ขั้นพื้นฐานตามทัศนะของผู้สอน**. กรุงเทพฯ: โรงพิมพ์องค์การรับส่งสินค้าและพัสดุภัณฑ์ (ร.ส.พ.)

สำนักวิชาการและมาตรฐานการศึกษา.(๒๕๔๘ ข.). **รายงานการวิจัยโครงการวิจัยเชิงทดลอง
กระบวนการสร้างหลักสูตรสถานศึกษาแบอิงมาตรฐาน**. กรุงเทพฯ: โรงพิมพ์องค์การรับส่งสินค้า และพัสดุภัณฑ์ (ร.ส.พ.)

สุวิมล ว่องวาณิช และ นงลักษณ์ วิรัชชัย. (๒๕๔๗). **การประเมินผลการปฏิรูปการเรียนรู้ ตามพระราช
บัญญัติการศึกษาแห่งชาติ พ.ศ.๒๕๔๒ พหุกรณีศึกษา**.เอกสารการประชุมวิชาการการวิจัยเกี่ยวกับการปฏิรูปการเรียนรู้โดยสำนักงานเลขาธิการสภาการศึกษา วันที่ ๑๙-๒๐ กรกฎาคม ๒๕๔๗.

Kittisunthorn, C., (2003). **Standards-based curriculum: The first experience of Thai teachers.** Doctoral Dissertation, Jamia Islamia University, Delhi, India.

Nutravong, R., (2002). **School-based curriculum decision-making: A study of the Thailand reform experiment.** Doctoral Dissertation, Indiana University, Bloomington. U.S.A.